Criria: syyskuuta 2011\nPäivän kynsien idea lähti liikkeelle sisäpiirivitsistä jota en viitsi sen enempää lähteä avaamaan teille. :D Homohylkeet siis sanoo turr, siinäpä se. Kokkeli-Hanna käski tehdä nämä, joten minä tein, nauroin makeasti ja maalasin.\nKynsien pohjana ihana ihana ihana Models Ownin Lili's Pink lakka, joka on kaikkien lakkanarkkien pakko-ostos! Kynsien kärjet, sekä nimettömän, lakkasin MO:n Mushroomilla. (Joka alkaa pitää vanhimman lakkani titteliä)\nPienen homohylkeen rusetteineen maalasin akryyliväreillä, hylkeen taustankin sudin akryyleillä siniseksi.\nSiinä on pieni homohylkeen poikanen, awww! Ranskisrajalle tungin vielä vaaleanpunaisia kukkafimoja korostamaan tätä seksuaalisen identiteetin multihuipentumaa.\nTuo Lili's Pink oli yksi Models Ownin tilaukseni "pakko tilata vielä joku" -lakka. Kerran näin tuosta swatchin, enkä oikein pitänyt siitä silloin. Nyt on toinen ääni kellossa, tuo on ihan mahtava lakka. Levittyy hyvin, kuivuu nopeaa (vaikka laittaisi paksunkin kerroksen) ja näyttää ihanalta.\nOliko homohylje tarpeeksi homo?\nTunnisteet: Akryylimaalit, Fimo, Glitteri, Kuivakukat, Leimaus, Models Own, Tarrat\nTiedättekö sen turhautuneen ja tylsistyneen tunteen kun pitää tehdä jotain ei-niin-kivaa? Makasin mukavasti herraseni sängyssä ja juttelin internezin välityksellä Kokkeli-Hannan kanssa, valitimme vuorotellen kuinka tylsää on. Sitten näin valoa tunnelin päässä: postineito kärräsi juuri itseään pihalta pos. Jes! eBay tilauksia tulee taas kotiin! Pikainen pakkopukeutuminen, pipo silmille ja kipitikipiti omaan kämppään. Oven avattuani suustani pääsi tylsistynyt huokaus.. "voi vittu.." eihän toi näytä niiltä mitä eBaysta tulee, varmasti joku näytepakkaus miesten vaipoista. Ilostuin kuitenkin hetkiseksi kun huomasin lattialla postin jättämän saapumisilmoituksen, jonka lähettäjä oli eräs eBay myyjä. jippii!\nIstahdin lattialle (juu, en jaksanut mennä sohvalle) katselemaan tuota mystistä miestenvaippapakettia ja huomasin siinä kivan pikkupräntin: Isa Dora! Voi jukupätkä, eihän nää olekkaan vaippoja!\nMinulla näköjään on niin vaikea sukunimi että eivät halunneet kirjoittaa sitä kokonaan..\n"Onneksi olkoon olette voittaneet.." WHATEVER! Mitä siellä paketissa on!?\nKolme kynsilakkaa, huulikiilto sekä ripsiväri. Jippii!\nPitää nämäkin esitellä kuvina.\nSokerina pohjalla, namskis. Musta Graffitilakka, hopean sävyinen lakka ja joku ihme second nail juttu. Kokeilin tuota jo, enkä huomannut eroa mihinkään. Ainakaan vielä.. Iloisia uutisia lukijoille, tuo musta graffitilakka kotiutuu teemaviikon jälkeen jollekin teistä, kun minulla on jo Inglotin vastaava. Tuosta hopeisesta en ole vielä ihan satavarma. Kerrankin kun voitin jotain, lahjoitan palkinnon eteenpäin... Tyhmä minä.\nHienoista ideoista syntyy vähemmän hienoja lopputuloksia. Kokeilin ensin tunkea näihin kynsiin sinisen lakkauksen päälle tyllikankaan paloja, se homma sitten kusi aikalailla, joten suunnitelma B astui käyttöön.\nPohjalla komeilee ihana WaCin glitterlakka, Pink Bikini. Sen päälle tein vinoranskiksen saman merkin Ciuded Victorialla. Värit taistelevat toisiaan vastaan niin paljon, että ne sopivat jo hienosti yhteen. Vaaleanpunaisen ja sinisen yhdistelmä on ehkä jotain hirveintä ikinä.\nKun tyllikankaan käyttö ei onnistunutkaan, päätin leimata kärkiin mielestäni kaikista kamalimman kuvion joka laatoista löytyy, leopardin. (Bundle Monster laatasta) En varmaan koskaan tajua mikä tuossa on niin hienoa.. Viimeistelin rajauksen vielä pinkillä ja sinisellä teipillä, koska halusin piilottaa hieman huonosti lakatut rajat.\nOlen tässä alkanut huomaamaan, että mitä enemmän lukijoita blogiini tulee, sitä vähemmän tänne kommentoidaan. Teitäkin on jostain ilmestynyt jo 40! En voi muuta kuin ihmetellä vieläkin sitä, mikä ihme täällä oikein kiinnostaa :D\nPS: Teemaviikko saattaa pärähtää käyntiin maanantaina ;) Vielä ehdin ottaa ehdotuksia poneista vastaan.\nPPS: Muistakaa vihjaista kavereille kans tästä nail art paketista. Haluan ylimääräiset lakat ja fimot nurkista pois!\nTunnisteet: Kynsiteippi, Leimaus, Wild and Crazy, Wild and Mild\nIt was a french manicure 'cos you got it in Paris!\nPikainen ranskis tänään. Olin tylsällä päällä eilen, enkä saanut aikaiseksi muuta kuin nämä, sekä tottakai tuon kaikki lakkani sivun. Lakkojen kuvailuun meni melkein tunti! Eikä niitä edes ole paljoa..\nLakkoina käytin Models Ownin Buff Pinkiä ja saman merkin Snow Whitea. Buff Pink on aivan loistava lakka perus ranskikseen, suosittelen lämpimästi kaikille. Kuvassa lakkaa on about 3-4 kerrosta kun halusin peittää kunnolla värjäytyneet kynteni.\nOmppufimoja ja satuhahmo\nArvaatteko jo väreistä mitä satuhahmoa tämän päivän lakkauksissa on ajettu takaa? En itse paljasta sitä teille jos ette tiedä, pitäisi tietää. En aio sanoa sitä. Tai siis kirjoittaa, miten vain.\nKäytettyjä lakkoja ovat järjestyksessä vasemmalta oikealle: Fashion Colony, Twilight, Snow White ja Lemon Meringue. Käytin vain kolmessa viivassa punaista akryylimaalia, joten jätin suosiolla kuvaamatta. Kirjoittakohan kukaan oikeasti ikinä "Tässäpä nää sit on järjestyksessä oikeelta vasemmalle.." ? Ilmiantakaa henkilö minulle jos sellaisen tiedätte, haluan nimittäin heittää high-fivet tyypin kanssa.\nEn kuolemaksenikaan kirjoita ko. hahmon nimeä ihan vain kiusaksenikaan. Puhvihihoja esittää etusormi punaisten raitojensa kanssa, päätä ja rinnustaa esittää keskari. Pikkurilli ja peukku ovat hameenhelma, tuo valkoinen rajaus on sitten alushame. Omenoita viisaimmille tarvii tuskin selitellä. Ne vaan on, koska niiden pitää olla siinä. Söin muuten toissapäivänä omenoita kun äiti tarjosi, mikä sattuma.\nArvaattekos vai pitääkö kertoa? :P Huomatkaas myös tämä uusi sivu jonka tein. Tämän linkin takaa löydät kaikki kynsilakkani.\nTunnisteet: Akryylimaalit, Fimo, Glitteri, Kuivakukat, Leimaus, Models Own, Tarrat, Wild and Crazy\nTakkujen matkaa - pikapostaus\nTakkujen matkasta toivottiin tarinaa, joten tässäpä pikainen ja kuvantäyteinen reissupäiväkirjan osa 1.\nTämmöisinä tuuheina takkupalleroina nämä minulle kotiutuivat.\nLähikuvaa tuuheasta pörröstä. Hihi\nSitten surautan Kärcherin SC952 höyryt pyörimään ja suihkin tulikuumaa vesihöyryä pitkin käsiä, ranteita ja kämppää, samalla kastellen laminaattilattian. Osa onnistuu menemään rastoihinkin.\nVertailukohde. Alempaa pötköä kieritin rullalle ja turautin höyryt päälle. Siitäpä se säikähti ja meni tiukasti rullalle. Ylempää ei käsitelty vielä ollenkaan.\nSiinä on yksi pieni pinkki takkupallo valmiina.\nNojaa, oliko tämä sitten jylhässä yksinkertaisuudessaan yhtään mielenkiintoista? En saanut otettua kaikista työvaiheista kuvia, kun tuohon hommaan tarvii kaksi kättä ja yhden ylimääräisenkin jos ei halua polttaa sormiaan.\nHeräsin juuri hiljaiselostani ja värkkäsin pikaisesti sudenkorentokynneet. Jotka siis ovat vain sekalainen kasa turhia fimoja joita on pakko päästä joskus käyttämään. Tilasin siis pelikorttifimohimoissani (haha, sanahirviö) läjän uusia fimoja jos se vaikka tärppäisi nyt. No v*ttu ei tärpänny. En tilaa fimoja enää ikinä pe*kele.. (Tilaan kyllä, älkää pelätkö! Uskottelen tässä itselleni että muka en...)\nPohjalla järveä edustamassa jälleen kerran CG:n For Audrey lakka. En jaksanut ottaa siitä taas kuvaa.. Mielestäni nämä kynnet on kivan lapselliset, juuri sopivat tähän pehmeäaivoiseen mielentilaani. En osaa kirjoittaa ja tekstistä saa varmaan sen kuvitelman että olisin äkäinen. En onneksi ole, naurattaa vain. Yritän lopetella hiljaiseloani parhaani mukaan, kun tänään sain lakkanarkin pureman ja tein heti kolmet ONNISTUNEET kynnet (ainakin omasta mielestäni..) Niistä sitten lisää pitkin viikkoa. Ja hehe, lähden viikonloppuna käymään kotikonnuilla Kokkolassa. Onhan sitä lautakasaa jo kova ikävä <3\nTunnisteet: China Glaze, Fimo\nI see Purple Glitter in Queen's eyes.\nPäivän kynnet ovat täynnä glitteriä! Halusin jotain helppoa kynsille ja päätin laittaa paljon paljon glitterilakkaa. Leikin samalla unohtavani minkälainen tuska ja työ ne on ottaa pois.. Lopputulos on kuitenkin aina sen ylimääräisen vaivan arvoinen.\nKäytetyt lakat olivat Queen's Eyes ja Purple glitter. Nämä ihanuudet ovat kuin luodut toisilleen! Kerrankin sellainen rakkauslakkaus, jota pitää olla tuijottamassa jokainen hetki.\nKatsokaa kuinka se kimmeltää! Ihanaa! Minulla ei ole nyt kovinkaan erikoista kerrottavaa näistä kynsistä, kun toivottavasti jokainen tajuaa kuinka kaksi lakkaa laitetaan päällekkäin. (:D)\nAuringonvalo saa nämä näyttämään ihanan kirkkailta ja raikkailta, mutta hämärässä nämä loistavat kuin avaruus ja miljoona tähteä.\nLuulisin että saan My Little Pony teemaviikon käyntiin jo viikon päästä, suurin osa eBay tilauksista on tullut perille, mutta tottakai tärkeimmät uupuvat vielä. Siveltimet ja akryylimaalit ovat vielä matkalla luokseni, mutta eivätköhän nekin tupsahda postiluukusta piakkoin. Huomasin myös nimeni Voicen kesäkynnet listan tuotepalkinnon voittajissa. Toivottavasti se sitten on minun nimeni siellä, eikä joku muu Riikka. :P\nTunnisteet: Glitteri, Kuivakukat, Leimaus, Tarrat, Wild and Crazy\nUrakkaa ja urakkaa\nMiksi minä aina aloitan mahdottomia projekteja? Noh, koska minä voin. Minulla on aikaa vaikka muille jakaa, joten puolivahingossa nakitin itseni rastojenkunnostushommiin. Tässä urakassa menee aikaa, mutta voin luvata ettei se hidasta kynsihommia yhtään, kun täällä blogissa homma etenee muutenkin jo mahdotonta etanavauhtia. Tänään puhunkin hieman noista takkukasoista kynsihommien lisäksi. Toivottavasti homma kiinnostaa.\nUrakka on siis tämä:\n1. Käyn yksitellen kaikki nämä hieman pörröytyneet rastat läpi\n2. Avaan ne jos tarvetta on\n3. Laitan kuidut puoliksi jos tarvetta on\n4. Takutan ne uudestaan\n5. Kieritän ne tiiviiksi pötköksi\n6. Tiivistän ne parhaimmaksi toteamallani tavalla (joko keitän, silitän tai käyn ne läpi höyrypuhaltimella)\nValmiina niiden pitäisi näyttää jokseenkin samalta kuin näiden Cybershopin rastojen.\nTuossa onkin hommaa parhaimmillaan puoleksi vuodeksi, tai kuukaudeksi jos oikein innostun (mitä epäilen suuresti). Sitten kun nuo ovat valmiit, tungen osan taas pitkästä aikaa päähäni ja toisen osan myyn Kokkeli-Hannan kanssa. Jos Kokkeli-Hanna on vielä silloin myyntituulella! Kiinnostaisiko teitä seurata tässä blogissa kuiturastojen matkaa pörröistä pötköiksi?\nToinen "urakka" olisi tulossa myöskin jos suurin osa lukijoista sitä haluaa. Tekisin siis oman erillisen sivun tämäm blogin yhteyteen jossa olisi kaikki lakkani, sekä niiden swatchit. Miten ois? Seuraavaksi uusia lahjoja, yllättäen Kokkeli-Hannalta saatuja uusia WaC lakkoja.\nDeep Blue Sea, Champona, Purple Glitter, Pinky Promise, Baja, Queen's Eyes, Free Will.\nKiekossa lakat melkein samassa järjestyksessä, Baja ja Pinky Promise vaihtoivat kuitenkin kuvassa paikkoja.\nYllätyslemppariksi nousi glitterlakka nimeltään Purple Glitter. Nami nami, tätä pitää päästä testaamaan joissakin kynsissä mahdollisimman pian! Ehkäpä juurikin My Little Pony -kynsissä koska MLP voitti äänestyksen tulevasta teemaviikosta. Teemaviikon saan polkaistua käyntiin kunhan kaikki eBayn tilaukset kotiutuvat. Poneja onkin jo Hannan kanssa selattu läpi, ja etsitty sopivia "uhreja" kynsiteemoihin. Voin myös (yrittää..) toteuttaa kivoimmat lukijoiden linkittämät ponit. Huh, tulipa pitkä postaus.. Ehkä tämä korvaa viikonlopun hiljaisuuden.\nYrittäkäähän löytää postauksen sekaan piiloutuneet kysymykset ja vastatkaa niihin. :D\nTunnisteet: Teemaviikko, Wild and Crazy\nMinua käskettiin tekemään myös sateenkaaret, joten ne tein. Niistä tulikin ihan esittelykelpoiset vaikka otin koko homman ihan vain huumorilla ensin. Alkuun jo sanon että kamera sanoi akkunsa kanssa sopimuksen irti, joten käytettyjä lakkoja saatte ihastella vain nimen perusteella.\nKäytetyt lakat peukalosta pikkurilliin ovat Bubblegum, Ahoy!, Fuzzy Peach, Papaya Punch, Lemon Meringue, Electric Pineapple, Feeling Blue, Blue Lagoon, Lilac Dream ja Señorita Bonita. Huhhuh mikä lista. Merkkeinä siis vain Models Own ja China Glaze. Ei varmaan huomaa mitkä ovat tämän tytön lempparimerkit... Lisäyksenä laitoin ranskisrajalle väreihin sopivat teipit, leimasin sateenkaaret BM-laatasta ja tadaa, valmis.\nTässä postauksessa en höpöttelekään enempää, koska tämä oli ajastettu hiljaisen viikonlopun estämiseksi! :D\nTunnisteet: China Glaze, Kynsiteippi, Leimaus, Models Own, Wild and Mild\nPikapostaus perjantain kunniaksi.\nPyydän anteeksi näitä perjantain lyhyitä postauksia, olen taas lähdössä reissuun ja minulla on hirveä kiire! Lupaan ettei tästä tule tapaa kuitenkaan, kunhan saan kaikki pakolliset reissut ja matkat alta pois, lupaan postata vaikka viidet kynnet viikonlopussa. :D\nKaikki varmaan yllättyy ihan hirveästi näistä kynsistä.. Kokeiluun pääsi China Glazen For Audrey, jota olen himoinnut jo pitkään ja nyt kun löysin sen naurettavan halvalla Amazonista (6e postikulujen kanssa) olihan se aivan pakko hankkia. Pakko oli myös kokeilla heti.. (Lakkapullosta on kuva edellisessä postauksessa)\nKynsillä on varmaankin 10 kerrosta lakkaa, (haha, en osannut lopettaa lakkaamista kun se on niiiiin ihana!) vaikka kaksi kerrosta olisi riittänyt vallan mainiosti. En halunnut peittää ihanaa lakkaa ylimääräisiin koristeluihin, jotein leimasin BundleMonster laatasta (jonka numeroa en enää muista) tuollaiset kiemurat valkoisella stampinglakalla. Yksinkertaista, mutta niin pirun nättiä!\nPS: Laitoin huutonettiin myyntiin kynsijuttuja! Käykää stalkkaamassa!\nTunnisteet: China Glaze, Leimaus, Wild and Mild


Omakotitalojen hinnat ponnahtivat yllättäen ennätystasolle pääkaupunkiseudulla – ”On tullut kannattavaksi vaih\nPientaloja ilmasta kuvattuna Marttilassa Helsingissä syyskuussa 2019. (KUVA: Antti Aimo-Koivisto)\nPääkaupunkiseudulla on tällä vuosikymmenellä tapahtunut suuri eroaminen omakotitalojen ja kerrostalojen hinnoissa.\nKerrostaloasuntojen hinnat ovat pääkaupunkiseudulla nousseet lähes yhtäjaksoisesti, mutta omakotitalojen hinnat ovat laahanneet paikallaan. Tästä voi löytyä myös selitys siihen, miksi omakotitalojen hinnat näyttävät nyt nousseen.\n”Kun kerrostalojen hinnat ovat pääkaupunkiseudulla nousseet vahvasti, omakotitalon hankkiminen on tullut kannattavaksi vaihtoehdoksi. Samalla rahalla saa paljon enemmän tilaa”, sanoo Sp-Kodin toimitusjohtaja Jukka Rantanen.\nTilastokeskus seuraa hintojen kehitystä neliöhintojen lisäksi hintaindeksillä, joka kuvaa hintojen muutosta tiettyyn vertailuvuoteen nähden. Oheisessa kuviossa on verrattu kerrostalojen ja omakotitalojen hintojen kehitystä vuodesta 2015.\nOmakotitalojen hinnat vaihtelevat tilastoissa villimmin kuin kerrostaloasuntojen hinnat, muun muassa pienempien kauppamäärien ja vuodenaikojen aiheuttaman vaihtelun takia. Siksi uusimmastakaan hintakäänteestä ei kannata vielä tehdä päätelmiä pysyvästä murroksesta.\nEsimerkiksi Kiinteistömaailman konsulttiyhtiö Ecraftilla teettämän ennusteen mukaan https://www.hs.fi/koti/art-2000006108088.htmlvanhojen omakotitalojen hinnat laskevat lähivuosina myös pääkaupunkiseudulla.\nOmakotitalojen hintojen tämänvuotinen nousu ei koske pääkaupunkiseudun kehyskuntia tai muuta Suomea. Kehyskunnissa ja muualla maassa hinnat laskivat kolmannella vuosineljänneksellä aavistuksen.\nOmakotitalojen kauppamäärissä on kuitenkin tapahtunut huomattavaa virkoamista lähes kautta maan.\nKiinteistönvälitysketju Remax tiedotti viime viikolla, että tammi–syyskuussa omakotitalojen kauppamäärät kasvoivat koko Suomessa seitsemän prosenttia viimevuotiseen verrattuna.\nPääkaupunkiseudulla kaupan vilkastuminen oli hieman rivakampaa kuin koko maassa. Suurista kaupungeista eniten kaupanteko on lisääntynyt Oulussa, 26 prosenttia viime vuodesta.\nIhmisten mieltymykset asumismuodon suhteen vaihtelevat kausittain. 1990-luvulla ja 2000-luvun ensimmäisellä vuosikymmenellä puhuttiin Nurmijärvi-ilmiöstä. Se vei lapsiperheitä pääkaupunkiseuduilla kehyskuntiin edullisempien asuinneliöiden ja rauhallisen elinympäristön perässä.\nKuluneella vuosikymmenellä ilmiö on kääntynyt täysin ympäri ja kaupunkiasuminen on kasvattanut suosiotaan, myös lapsiperheiden keskuudessa.\n”Selkeästi nyt on taas sellainen vaihe menossa, että entistä useampi miettii vakavasti vaihtoehtona omakotitalon hankkimista”, Sp-Kodin Rantanen sanoo.\nTäyskäännöstä Rantanen ei odota: kaupungistuminen ja kaupunkiasuminen lienevät vahvoilla jatkossakin.\nParhaiten käyvät Rantasen mukaan kaupaksi ne omakotitalot, joita on pidetty hyvässä kunnossa ja joissa ei ole heti isompia remonttitarpeita. Kuntotarkastukset ovat monille ostajille tärkeitä. Kiinteistöjen ylläpidon merkitys on korostunut myös siksi, että pankit ovat tarkentaneet remonttilainojen myöntämisen ehtoja.


Hotelli Quality Airport Hotel Værnes tilat\nHyvä ruoka ja juoma ovat tärkeitä onnistuneen hotellivierailun elementtejä.\nAamiainen on päivän tärkein ateria. Tarjoamme ravinteikkaan ja vaihtelevan aamiaisbuffetin, jotta saat päivällesi mahdollisimman hyvän alun.\nLounas – vain pyynnöstä\nUskallamme väittää, että meillä on alueen paras lounasbuffetti, joka sisältää kaikkea mahdollista. Tiedämme nimittäin, että lounaan tulee antaa kokousvieraillemme lisäenergiaa ja inspiraatiota ja pidämme tämän mielessä, kun valmistamme annoksiamme.\nTarjoamme lounasta maanantaista lauantaihin.\nVierailu á la carte -ravintolassamme on täydellinen tapa päättää pitkä kokousten täyttämä päivä, ja täydellinen valinta myös viihtyisän aterian nauttimiseksi perhen tai hyvien ystävien kesken. Tilaa ja maksa kätevästi puhelimellasi.\nLöydät hotellin baarin aulasta. Siellä voit rentoutua pitkän työpäivän päätteeksi, tavata hyviä ystäviä aperatiivin merkeissä tai nauttia lasillisen maukkaan päivällisen jälkeen.\nQ-Zone on hotellimme sosiaalinen tapaamispaikka, jossa vieraat ja paikalliset voivat rentoutua ja pitää hauskaa. Voitte kokoontua shuffleboardimme ääreen ja järjestää leikkimielisen kilpailun – tai ehkäpä Foosball on teille sopivampi vaihtoehto? Meiltä löydät molemmat! Lainaa pelivälineet vastaanotosta. Q-Zone sopii sinulle myös silloin, kun et ole kiinnostunut pelaamisesta, sillä siellä on viihtyisiä istuinryhmiä, joissa voit rentoutua kahvikupillisen ääressä tai noutaa jotakin hyvää baarista. Voit myös haastaa ystäväsi tai perheenjäsenesi Fuelbox-korttiemme avulla, jotka sisältävät yli sata juhla-aiheista kysymystä eri aihealueittain. Q-Zone sijaitsee TV-/oleskelutilassamme hotellin 1. kerroksessa. Kävele vastaanoton ohi muutaman metrin matka baariin. Lounge24:mme sijaitsee Q-Zonessa.\nTarvitsetko lisäenergiaa päivän aikana? Kokousvieraanamme pääset nauttimaan popcornista ja pehmytjäätelöstä (erilaisten strösseleiden kera) koko päivän ajan.\nMaanantai - perjantai: 06:00 - 10:00\nLauantai: 06:00 - 10:00\nSunnuntai: 06:00 - 10:30\nLämmintä ruokaa klo 06:30 alkaen.\nMaanantai - lauantai: 11:00 - 17:00\nMaanantai - lauantai: 18:00 - 22:00


Kati Alander: Perse edellä puuhun\nEnnen oli hienoa saavuttaa body fitness kisoissa SM-mitali.\nToista se on nykyään kun kaikkien tavoite on ammattilaisuus.\nJoidenkin mielestä osoittaa varmasti asennetta että ihan julkisesti ilmoittaa näistä suunnitelmistaan.\nItseäni nämä lausunnot hieman, eikä niin vähääkään huvittavat tuli ne sitten ihan lahjakkaalta, kerran-pari onnistuneelta kilpailijalta tai pahimmassa tapauksessa sellaiselta joka ei ole vielä kertaakaan käynyt edes lavalla seisomassa.\nItse en edes haaveillut ammattilaisuudesta kilpailu-urani alkuvaiheessa, ensimmäinen tavoitteeni oli noviisisarja joka toki "nykymittapuun" mukaan kuulostaa vaatimattomalta. Halusin nähdä miltä näytän lavalla ja tietenkin himosin voittoa jonka saavutinkin.\nSen jälkeen päätin osallistua vielä SM-kisaan jossa saavuttamani neljäs sija tuntui uskomattoman hienolta. Tuon kilpailun jälkeen tavoitteeni oli voittaa Suomenmestaruus ja päästä MM-kilpailuun.\nTuosta ajasta tuntuu olevan ikuisuus!\nTreenasin taatusti kovempaa kuin kukaan muu ja karsintakilpailun jälkeen minut valittiin edustusjoukkueseen Meksikossa järjestettyihin MM-kilpailuihin.\nPalkintona hopeamitali niin MM kuin SM -kilpailusta.\nTajutessani että pystyn kilpailemaan maailman huippuja vastaan asetin itselleni tavoitteista kirkkaimman: maailmanmestaruuden voittamisen.\nJa taas treenasin koko pitkän talven raivokkaasti, joka ikisessä sarjassa ja toistossa tavoite kirkkaana mielessäni.\nHalusin mestaruutta enemmän kuin mitään muuta ja Serbian MM-kilpailussa olin elämäni kunnossa!\nKaikki onnistui täydellisesti ja vaikka olen ns. kova kilpailija joka tekee tiukassa paikassa maksimisuorituksen pystyin silti vielä kääntämään ruuvia astetta kovemmaksi.\nSekään ei riittänyt, jouduin tyytymään pronssimitaliin päästyäni tasapisteille 4 x mestarin Olga Muntyanin kanssa Zrinka Koracin (jolla ties montako MM ja EM mestaruutta) viedessä voiton. Jestas mikä sarja! Kova tyttö pitää olla joka tuossa kovimpana tunnetussa -163 cm sarjassa pokkaa itselleen kultaisen mitalin.\nTämän kilpailun jälkeen tuli sitten SM-kisa jonka vein viimein nimiini täysin pistein ja voitin myös Overall mestaruuden.\nMM-kisa johon olin panostanut kaikkeni oli vedenjakaja urallani, olin niin kova kuin olin ajatellutkin olevani mutta siitä huolimatta en lähtenyt Serbiasta kultainen mitali kaulassani.\nSilloin päätin että on aika avata uusia ovia ja ottaa vastaan minulle tarjottu IFBB Pro Card.\nPelkällä kortilla ei tosin pitkälle pötkitä vaikka se jonkun mielestä voi kuulostaa hienolta. Minusta on järkevämpää olla menestyvä, arvostettu amatöörikilpailija kuin pelkkä line up:in täytteenä oleva "ammattilainen".\nMinulle on sanottu että onhan sullakin ollut niitä tavoitteita jotka olet ihan julkisesti julistanut.\nKyllä, se on totta. Mutta ero on siinä että olen asettanut tavoitteeni aina realistisesti ja myös saavuttanut ne. No, sitä maailmanmestaruutta ei koskaan tullut mutta kostoksi siitä aion tehdä ammattilaisliigassa jotain mikä jää historiankirjoihin =D\nUnknown 22 huhtikuuta, 2013 22:32\nHyvää tekstiä Kati! Näitä on aina ilo lukea, itsevarmuutta, tavoitteellisuutta ja realismia samassa paketissa:)\nNimetön 23 huhtikuuta, 2013 13:39\nKIITOS tästä kirjoituksesta Kati! Olen ihan huolestuneena miettinyt, että enkö ole kilpailijaluonne lainkaan kun ensimmäiseen kisaani tavoitteeni on päästä karsinnasta läpi. Tietysti kun oikein haaveilen haluan voittaa koko sarjani, mutta jostain olisi kai aloitettava. En voi muuta kun ihmetellä näitä ylimitoitetulla itsevarmuudella varustettuja kisaajia, jotka ovat suurinpiirtein julistaneet itsensä ammattilaisiksi ennenkuin yhtäkään kisaa on käyty!!\nNimetön 15 toukokuuta, 2013 23:13\nHei Kati, tämän nykyisen fitness-villityksen ja joka puolelta tunkevien blogien keskellä on ihanaa lukea sinun kirjoituksiasi, joista huokuu itsevarmuus ja ylpeys omaan tekemiseen, mutta samalla realistisuus ja nöyryys (mikä monilta wannabe-kilpailijoilta ja fitness-ihkuttajilta tuntuu puuttuvan!). Sinulla on todella fiksuja ajatuksia ja mahtavaa asennetta. En yhtään ihmettele että olet päässyt jo noin pitkälle, ja tulet varmasti saavuttamaan vielä hienoja asioita kilpaurallasi!\nHyvää kesää ja treenin iloa. Pysy tuollaisena kun olet, olet ihailtava henkilö :-) -Laura\nUnknown 16 toukokuuta, 2013 21:41\nKiitos taas kaikista ihanista ja kannustavista kommenteistanne!\nRakastan lajiani, se vaatii niin mahtipontista henkistä asennetta kuin myös tavatonta nöyryyttä monissa asioissa.\nOn aina ilo kuulla jos joku on saanut innostusta omiin tekemisiinsä kauttani.\nAsennetta ja iloa kaikille niin treeneihin kuin muuhunkin elämään!\nIso hauiksinen baarikärpänen\nWalesin tiikerin saattelemana lavalle


Julkaistu 29.01.2005 06:01\nSAK:n puheenjohtaja Lauri Ihalainen ei pidä tarpeellisena erillisen vastaorganisaation perustamista Elinkeinoelämän Valtuuskunnalle Evalle. Hänen mukaansa ammattiyhdistysliikkeellä on muitakin keinoja pysyä yhteiskunnallisen keskustelun etulinjassa. -Meillä on paljon tutkittua tietoa, jota voidaan popularisoida. Sillä voidaan kyseenalaistaa yhteiskunnassa vallitsevaa vyörytystä hyvinvointiyhteiskunnan purkamisesta ja tasa-arvon murentamisesta, Ihalainen sanoo Väli-Suomen sanomalehtien haastattelussa. Mainos (uutinen jatkuu alla)\nIhalainen sanoo pitävänsä teennäistä vastakkainasettelua vaarallisena, vaikka toivookin nykyistä syvällisempää keskustelua. Hän ei myöskään kannata STTK:n puheenjohtajan Mikko Mäenpään ideaa Palkansaajien tutkimuslaitoksen PT:n muuttamisesta Evan vastavoimaksi. -PT:n oma tutkimuspoliittinen uskottavuus kärsisi, jos se valjastettaisiin Evan propagandakoneiston vastavoimaksi, Ihalainen arvioi.\nKokemäenjoen jäädytys onnistui


Ruotsidemokraattien vakava takinkääntö: Vihreää valoa Ruotsin NATO-jäsenyydelle - Uusi MV-LehtiUusi MV-Lehti\nJulkaistu 09.12.2020 17:12, 3395 lukukertaa\n"Ruotsidemokraatit teki Soinit", voidaan sanoa ruotsidemokraattien päätöksestä tukea sotilasliitto NATO:n täysjäseneksi liittymistä. Tämä seuraa globalismia tukevaa ilmoitusta siitä, että ruotsidemokraatit ei halua Ruotsin eroavan EU:sta.\nTuskinpa perussuomalaiset niin typerästi tekisivät, että lähtisivät tuollaiseen hankkeeseen mukaan. Tähän on kaksikin hyvää syytä:\n1. Perussuomalaisten johdossa kyllä varmasti ymmärretään, että tuollaisesta ei mitään hyvää seuraisi. Ei Suomelle eikä heidän omalle puolueelleen.\n2. Ruotsidemokraattien johtaja Jimmie Åkessonia tuskin pidetään muutenkaan kovin houkuttelevana yhteistyökumppanina. Moni varmasti muistaa, kuinka Åkesson haukkui toukokuussa 2019 perussuomalaiset ja monet muutkin eurooppalaiset kansallismieliset puolueet maan rakoon, kun nämä ilmoittivat muodostavansa europarlamentissa oman kansallismielisen ryhmittymänsä (ID).\nÅkessonin tuolloin esittämät omituiset ja täysin perusteettomat – mutta valtamedialle toki hyvinkin mieluisat – syytökset näiden kansallismielisten ryhmien Venäjä-kytköksistä voidaankin nyt nähdä jonkinlaisena alkusoittona tästä Åkessonin NATO-intoilusta.\nPerussuomalaisten ja kokoomuksen kannattajista useat Puolustusvoimien, erityisesti ylemmässä johdossa olevat, työntekijät kannattavat NATOa. Suomen liittymis- tai liittymättäjättämispäätöstä eivät tee poliittiset puolueet, vaan Puolustusvoimien ylin johto yhdessä presidentin kanssa. Kansan mielipide tai sana ei tuossa pelissä merkitse yhtään mitään.\nYhtä lailla laittomien maahantunkeutujien vastaanottaminen Suomeen ja GCM-sopimuksen solmiminen juontavat samoilta suunnilta!


Ajon tiimin Folger lähtee Le Mansiin MM-kolmosena - UrheiluSuomi.com\nAjon tiimin Folger lähtee Le Mansiin MM-kolmosena\n430343 Moottoripyöräily 11.5.2011\nAki Ajon johtaman suomalaistiimi Ajo Motorsportin asetelmat ovat otolliset, kun MotoGP-sarjan kauden neljäs osakilpailu ajetaan tulevana viikonvaihteena Le Mansin Bugatti-radalla Ranskassa.\n- Olen todella iloinen siitä, miten kausi on käynnistynyt. Nyt pitää vain jatkaa kovaa työntekoa ja löytää vielä lisää vauhtia asemien säilyttämiseksi, sanoo 17-vuotias Folger.\nAjotyyliä pitää yhä kehittää\n- Pyrin koko ajan parantamaan ajamistani. Se tuntuu välillä vaikealta, mutta sen kanssa on tehtävä vain kärsivällisesti töitä. Tiimini työskentelytavasta on minulle iso apu siihen. Työskentelytapa on positiivisessa mielessä paljonkin erilainen aiempaan verrattuna, luonnehtii Folger.\n- Ajon tiimissä on paljon kokenutta henkilökuntaa ja kommunikointi sujuu hienosti. Aki pitää koko ajan huolen siitä, että kaikki sujuu siten, kuten on suunniteltukin.\n- Opin kuljettajana jokaisesta GP-viikonvaihteesta lisää. Minun on opittava antamaan myös tiimilleni yhä enemmän informaatiota ja kehittää ajamistani sekä pyörääni sitä kautta. Tavoitteeni on aina vähintään podiumilla, vakuuttaa Folger.\nVauhti nousussa Terolin takana\n- Taso tässä luokassa on korkealla. Terol on ollut askeleen edellä muita, mutta pitää muistaa, että meneillään on sittenkin vasta alkukausi. Muut parantavat koko ajan vauhtiaan. Minun pitää pyrkiä pitämään huolta siitä, että onnistun siinä vielä muita paremmin, muotoilee Folger määrätietoisesti.


Kun verkkotunnuksen juurisivulla ei ole tiettyä sivustoa, miten kävijät ohjataan kielikansioihin? - Epäonnistuminen\nKysymykseni ei ole tekninen (miten se tehdään käyttäen X teknologiaa), se on valittavan asianmukainen lähestymistapa, joka on hyvä SEO.\nSanotaan, että minulla on verkkosivusto . com - vps server host. Se on monikielinen sivusto, mutta oletuksena ei oletuskieltä juuressa . Sen sijaan haluaisin ohjata oikeaan alihakemistoon, joka perustuu http_accept_language (tai mikä tahansa muu ehto, mitä tahansa) pitää asiat johdonmukaisina. Kunto on vähäpätöinen nyt, mutta helpomme esimerkin avulla:\nesimerkki. com # ohjaa .esimerkki. com / es # ./ es jos espanjalainen on hyväksytty kieli\nesimerkki. com / da # ./ es jos tanskalainen on hyväksytty kieli\nesimerkki. com / fi # ./ en muuten\nHe ovat itse asiassa samat sivustot, käännetty sisältö, joten jos esimerkki. com / fi / items / 1 on olemassa myös myös / es / items / 1 ja / da / items / 1 . Tietenkin kaikilla sivuilla on vaihtoehtoista hreflang linkkiä jne.\nOnko se hyvä suunnittelu? Voitteko kertoa minulle, miksi jos ei? Ja miten se pitäisi tehdä?\nMonet monikielisistä sivustoista eivät ole URL-osoitteessa oletus / ensisijaista kieltä\n, mutta mielestäni on parempi sisällyttää se . Joten kyllä, mielestäni se ei ole vain hyvä suunnittelu, se on paras.\nSe ehdottaa itse käyttää juurisivua sivuston / kielen valitsijana\nTärkein asia (ja kuten mainitsitte jo, teet jo sen) on, että se ei ole ainoa tapa valita kieli. Käyttäjien (ja hakukoneiden) pitäisi pystyä siirtymään nykyisen sivun käännöksiin kielen vaihtajalla / vaihtoehtoisella + hreflang linkillä. g. kotisivusi, joka näyttää klikattavan maailman kartan\n(En ymmärrä, miksi tämä voisi olla hyödyllinen ja mielestäni se on huono muotoilu (koska valintasivu ei ole käännös kielikohtaisesta kotisivulta), mutta ne mainitsevat sen dokumentaatiossa , joten mielestäni on parempi huomata se myös täällä. )\nJos ohjataan, älä käytä 301 . Koska uudelleenohjaus perustuu muuttuviin / käyttäjäkohtaisiin ehtoihin, se ei ole pysyvä. Ja luultavasti et halua sen tallentuvan välimuistiin käyttäjälle (joka saattaa muuttaa e. g. hyväksyttyjä kieliä selaimessa ja palata juurisivulle).\n302 ( tai ehkä 307 ? ) näyttää olevan oikea tilakoodi.\nEhkä: Voisit harkita noindex tätä juurisivua, jos se on oikeastaan vain linkkiluettelo.\n¹ Muuten sivustot, jotka käyttävät aliverkkotunnuksia ( en. esimerkki org ? Mielestäni ratkaisu on tässä tapauksessa sama.\n² Olosuhteet voivat olla Accept-Language -otsikko, IP-osoite tai mitä tahansa asiaa mielessäsi.\nMielestäni SEO-ystävällisin tapa olisi määrittää oletuskieli. Tämä sisältö toimitetaan /. Kaikki muut kielen kotisivut tulevat / lang /. Ja kuvioon @unor ehdotetaan edelleen sovellettavaksi: etuliite kaikki sisältö / lang /, esimerkiksi / lang / about-xy / - myös oletuskieliä, koska se on yleinen käytäntö.\nMiksi se voisi olla parempi palvella todellista sivua? Minulla on ollut tapauksia, joissa kerran oli / sivu, mutta sitten järjestelmä muuttui 302 uudelleenohjaukseksi kaikille kielille. Sitten alkuperäiset / pidettiin indeksoidusti ja näkyivät hakutuloksissa (vanhentuneessa otsikkokuvana jne.) Ikäryhmissä. Joten, tämä on asia: tärkein URL-osoitteesi /, ohjaa uudelleen 302: lla! Tai se näyttää luettelon kieliyhteyksistä (en varmasti ole "noindex" /), hyödytön SEO, joten tuhlaa mahdollisuuksiasi. Jos käytät ccTLD-tiedostoja, voit välttää tämän ongelman kokonaan. Olen myös kuullut ihmisten sanovan, että olisi parempi olla / sivu, joka palvelee 200 vastausta. Et kuitenkaan löydä tätä viestiä enää.


Kissankehto: Nukkumatin uudet vaatteet\nMainitsin tässä taannoin, että ompelimon puolella on taas tapahtunut, ja heitin vieläpä vihjeeksi maininnan sinisestä villakankaasta. Villakangas on nyt muuntautunut viitan muotoon. Työkaverit tituleerasivat minua nukkumatiksi. Jee.Kaavat on otettu Moda -lehden marras-joulukuun numerosta. Viitan värivalinta on sikäli minulle hyvin epätyypillinen, sillä miellän juuri tämän sävyisen sinisen tylsimmäksi väriksi ikinä. (Heti tunkkaisen viininpunaisen ja metsänvihreän jälkeen.) Värin hyvät puolet tulevatkin esiin asusteissa. Tämän viitan kanssa ylle ei puetakaan turvallista mustaa, vaan väriä. Fuksianpinkki huivi tuo kivaa kontrastia, samaten kuin kirkkaanpunainen, jota aion myös kokeilla. Harmikseni en omista pitkiä nahkahansikkaita, mutta harmaat kudotut saavat välttää toistaiseksi.Viitta on vielä aavistuksen kesken, sillä siitä puuttuu napit ja helmakäänne. Innostuin tästä niin kovasti, että oli ihan pakko pukeutua keskeneräiseen :D.Ihan pakko on muuten vähän (iiihan vähän vain) kritisoida Moda -lehteä. Olin pari vuotta sitten tilaaja, ja mielestäni kaavojen ja kudontaohjeiden taso oli tuolloin aivan toista maata kuin nykyisin. Eihän tuossakaan lehdessä ollut kuin hikiset seitsemän kaavaa! Tai no, en laskenut, mutta... liian vähän lähemmäs kympin kustantavasta aviisista eniveis. Kudontaohjeetkin on kuin suoraan vuoden -94 Suuri Käsityö -lehdestä...Superfantsuu, hei... Palmikkoa ja meleerattua lankaa. *oks*Ja voi sitä tuskaa, kun niihin itseään toistaviin kaavoihin kyllästyneenä peruin lopulta koko tilauksen. Puhelinmyyjät eivät jättäneet rauhaan, vaikka yritin hyvällä ja pahalla. Suoramarkkinointikieltokaan ei purrut niihin perkeleisiin. Loppujen lopuksi sanoin puhelinmyyjälle, että nyt voisi olla korkea aika poistaa tiedot sieltä koneilta ja olla soittamatta enää koskaan. Luurista kuului vain että "aha" ja perään tuuttuut. Eivät onneksi enää soittaneet, mutta en kyllä toiste erehdy tilaamaankaan.Kävin hetki sitten riehumassa pihalla kameran kanssa. Ihana valo ja lumiset puut olivat kuin satumetsästä.Toivottavasti joulukuusi kotiutuu tänään :). Olen todennäköisesti joulunpyhät kovasti kiireinen ja poissa koneen ääreltä, joten toivottelen jo nyt hyvät joulut kaikille teille ihanille.(Huomenna on tosin pieni ajastusjuttu tulossa.)Hyvää joulua!,\nToi teidän talo on vaan niin tunnelmakas! (onko edes sana? :D) Ja lumi tekee siihen oman lisätaikansa. Ja toi viittakin on upea, oot vaan niin taitava!! Ihanaa joulua sinulle! :)\n23. joulukuuta 2008 12.31\nKiva viitta ja sen väri!Mun ensikosketus Moda-lehteen keväällä sai multa niin monta miinuspistettä että todella ennakkoasenteella ehkä joskus vielä siihen lehdykäiseen kajoan. Ompeluohjeitten ja kaavamerkintöjen vuoksi siis. Tai siis niitten puuttellisuuden. *puistatus*Hyvää joulua! Ja kattimuksille rapsutuksia ;)\n23. joulukuuta 2008 12.52\nMullekin kyllä tuli mieleen Nukkumatti tuosta viitasta. :)Ihania ja tunnelmallisia kuvia!Hyvät joulut meiltäkin (en varmaan ollut vielä toivottanut? no, jos olin, niin ei haittaa tuplat! :D).\n23. joulukuuta 2008 18.36\n23. joulukuuta 2008 18.54\nVoi kun meilläkin olis lunta, mutta ei, pelkkää pakkasta ja räntää :/ Ei siksi yhtään sellainen olo, että huomenna olisi jouluaatto. Mutta hyvää joulua sinullekin!!\n23. joulukuuta 2008 19.04\nTosi kaunis viitta! Tosin häpeäkseni myönnän että olen niin tylsä ihminen, että itse olisin siihen yhdistänyt vain mustaa... Kiva kun ihmiset käyttää värejä, vielä itse harjoittelen ;)\n24. joulukuuta 2008 0.04\nFudge: VOi kiitos :). Ja hyvää uuttavuotta!Romulus: Ah, ihan unohtui haukkua noita ompeluohjeita :D! Alunperin piti kyllä, niitä noudattaen sain nimittäin purkaa kerran jos toisenkin ja tehdä loppujen lopuksi oman pään mukaan uudestaan. Todellakin pyllystä.Micci: Nukkumattina olo passaa mulle ihan hyvin :). Kiitos :D.Shandi: Kiitos ja hyvää uutta vuotta sulle :DInari: Mä olen yllättynyt ettei tuo lumi ole vieläkään sulanut. Mutta kiitti ja hyvää uuttavuotta :)!Joy: Päällysvaatteet on mulla yleensä värikkäitä, koska kyllästyn mustaan kovin helposti. Ja kiitti :)!\n29. joulukuuta 2008 19.51


Luke: Männyn ja energiapuun kasvatus suonpohjilla kiinnostaa maanomistajia ja turvetuottajia - Aarre\nUutiset 19.02.2018 Elina Lampela\nKun turvetuotanto päättyy suolla, voidaan suonpohjalle saada oikeilla menetelmillä syntymään hyväkasvuinen metsä, kerrotaan Luonnonvarakeskuksesta.\nRavinnetaloudeltaan epätasapainoisessa suonpohjassa puusto saadaan hyvään kasvuun käyttämällä lannoitteena puutuhkaa.\nKun turvetuotanto suolla loppuu, jäljelle jää paljas suonpohja. Suonpohjia on Suomessa jo noin 50 000 hehtaaria, ja vuosittain lisää vapautuu 2 500–3 500 hehtaaria. Etelä- ja Keski-Pohjanmaan osuus tästä on reilu kolmannes. Suoalueiden jälkikäytölle on useita vaihtoehtoja, kuten maatalous, uudelleen soistaminen tai kosteikon perustaminen.\n”Tärkein ja suosituin jälkikäytön muoto on kuitenkin metsätalous. Kiinnostusta herättää männyn kasvatuksen lisäksi muun muassa koivun tai energiapajun kasvatus energiapuuksi”, kertoo Luonnonvarakeskuksen erikoistutkija Jyrki Hytönen.\nSuonpohjalle saadaan oikeilla menetelmillä syntymään hyväkasvuinen metsä. Maan epätasapainoinen ravinnetila voidaan korjata tuhkalannoituksella. Tuhka voi Luke mukaan lisätä puuston kasvua suonpohjilla jopa yli 30 vuotta ilman haitallisia ympäristövaikutuksia.\nSuonpohjien metsittäminen hillitsee ilmastonmuutosta, sillä kasvava puusto ja muu kasvillisuus sitovat hiiltä tehokkaasti. Myös ravinteiden huuhtoutuminen vesistöihin vähenee.\n”Ravinteiden kierrätys, tässä tuhkan sisältämien ravinteiden muodossa, on kiertotaloutta parhaimmillaan. Kun turpeennostoalueet ennallistetaan metsiksi, myös luonnon monimuotoisuus lisääntyy ja mahdollisuudet virkistyskäyttöön, kuten metsästykseen, voivat parantua”, toteaa Hytönen.\nLuken ja Suomen metsäkeskuksen Fenix – Suonpohjille uusi elämä -hankkeessa edistetään turvetuotannosta aikaisemmin vapautuneiden ja vapautuvien alueiden taloudellisesti, ekologisesti ja sosiaalisesti kestävää jälkikäyttöä. Maanomistajille ja turvetuottajille välitetään tietoa erityisesti suonpohjien metsittämisestä, mutta myös muista vaihtoehdoista. Tavoitteena on saada suot jälkikäytön piiriin ja vähentää samalla vesistökuormitusta ja edistää hiilen sidontaa ilmakehästä puubiomassaan.


9/11 Tribute Museum New Yorkissa - NewYorkCity.fi\n9/11 Tribute Museum New Yorkissa on rakennettu syyskuun 11. päivän terroristi-iskujen uhrien muistoksi. Museo syventyy niiden ihmisten tarinoihin, joiden elämään iskut vaikuttivat, joko suoraan tai epäsuoraan. Heitä olivat esimerkiksi uhrit, heidän ystävänsä ja perheensä, paikallaolijat sekä ihmiset, jotka asuivat ja/tai tekivät töitä alueella. Älä sekoita tätä museota New Yorkin 9/11-museoon, joka on virallinen 9/11-museo.\nHanki 9/11 Tribute Museum -liput tästä\n2 Ero 9/11 Tribute Museumin ja 9/11-museon välillä\n9/11 Tribute Museum tunnettiin aiemmin nimellä 9/11 Tribute Center. Vuonna 2017 keskus muutti uusiin suurempiin tiloihin. Sen seurauksena museosta on tullut laajempi sekä ammattimaisempi, ja siksi sen nimeksi päätettiin muuttaa 9/11 Tribute Museum. Museon on perustanut September 11th Families Association. Yhdistys koostuu sammutustöissä kuolleiden New Yorkin pelastuslaitoksen palomiesten omaisista.\nEro 9/11 Tribute Museumin ja 9/11-museon välillä\nJos haluat New Yorkissa ollessa vierailla syyskuun 11. päivän iskuihin keskittyvässä museossa, voi olla vaikea valita näiden museoiden väliltä. Olen käynyt molemmissa ja kumpikin tarjoaa erilaisen näkökulman tapahtumiin. Suurin ero on, että 9/11 Tribute Museumissa painottuvat iskujen uhrien tarinat, kun taas virallinen 9/11-museo keskittyy iskuihin itseensä sekä esittelee räjähdysten jäljiltä jääneitä esineitä. 9/11 Tribute Museum on henkilökohtaisempi ja se keskittyy erityisesti New Yorkiin. 9/11-museo kertoo kuitenkin suurempaa tarinaa tapahtumista.\n9/11-museo (9/11 Museum) sijaitsee 9/11-muistomerkin vieressä: kaksi neliön mallista allasta, joiden paikalla kaksoistornit sijaitsivat. 9/11 Tribute Museum sijaitsee samalla alueella, mutta hieman kauempana WTC:ltä. One World Trade Centeriltä pääsee Tribute Museumiin kävelemällä Greenwich Streetiltä etelään noin kymmenen minuuttia.\nEricin vinkki: 9/11-museo yhdessä 9/11-muistomerkin kanssa kuuluvat ehdottomasti pakollisten nähtävyyksien listalle. Jos olet kuitenkin jo käynyt niissä tai etsit hiljaisempaa paikkaa vierailuun, niin suosittelen käyntiä Tribute Museumissa. Museo on vähemmän suosittu, ja siksi se on hiljaisempi ja rauhallisempi. Liput ovat edullisemmat kuin 9/11-museoon.\nTilauksen tehtyäsi saat sähköpostiisi kupongin, jonka voit tulostaa ja käyttää lippuna tai näyttää sen mobiililippuna puhelimestasi.\nmaanantai–lauantai: kello 10.00–18.00\nsunnuntai: kello 10.00–17.00\nSijainti: 92 Greenwich Street (Greenwich Streetin ja Rector Streetin kulmassa)


Pyhäkoiria ja pientilan pitoa: 2014\nMietin tässä päivänä eräänä, kuinka eri tavalla kaikki meidän koirat on meille päätyneet ja päätin kirjoittaa jokaisesta oman tarinan tänne, idea syntyi kun kuulin täydellisesti Lennylle istuvan kappaleen. Spektin Macho Fantastico, löytyy tekstin lopusta.\nLennart on sellainen koira, jota meille etsittiin parin vuoden ajan.\nSe ei ole sellainen yksilö, millaisen odottaa saavan kun hankkii bernhardinkoiran.\nMinulle se on kuitenkin ehdottomasti yksi elämäni koirista, sellainen jonka kanssa on tehty paljon töitä ja mitään ei ole voinut hoitaa vasemmalla kädellä.\nMeillä oli laumassa Bertta (rw), Helmi (rw/labbis) ja Äijä (lk. bernhardinkoira), kun alettiin etsimään pentua. Otin yhteyttä ensin rotuyhdistyksen pentuvälitykseen ja sain sitä kautta vinkkejä sekä kotimaisista että ulkomaisista pentueista. Soittelin ja mailailin pitkin maailmaa, erään kasvattajan narttua olin lähdössä katsomaan, kun sain alkumatkasta puhelun että pentue meni juuri kesken.\nEräs Ruotsaiskasvattaja kirjoitteli kanssani tiiviisti yli puolen vuoden ajan ja kun tuli ultran aika, narttu oli tyhjä, vaikka sillä oli ollut useita tiineyden oreita. Tässä vaiheessa olin jo todella mukana odotuksessa ja tänäkin päivänä ihailen heidän koiriaan (kennel Walk of life`s), oli todella kova paikka pettyä taas.\nViimeksi mainitusta kasvattajasta johtuen jatkoin kuitenkin ruotsalaisten kasvatustyötä tutkien ja sitten löytyi pentue, jossa oli vielä viisi urosta vapaana, näytti kaikin puolin todella hyvältä ja pari viikkoa siitä, vapun jälkeen lähdimme Ruotsiin.\nOlimme päättäneet että jos mikään epäilyttää, pentu ei lähde mukanamme.\nMatkaa Tukholmasta Brålandaan oli muutama tunti ja me tiedettiin suurin piirtein suunta, mihin lähteä. Navigaattori hukkasi sijaintimme koko ajan Tukholmassa, koska olimme vähän väliä tunnelissa. Helpotti vähän kun maalaiset pääsi pois kaupungista, mutta pian huomattiin ettei navigaattori tunne saamaamme katuosoitetta.\nSoitto kasvattajalle ei juurikaan auttanut, minä en puhu niin hyvää nopeeta-ruotsia ja hän todella auttavasti englantia, jolla olimme kommunikoineet siihen asti hänen tyttärensä toimien apuna.\nLöysimme pienen turisti-infon jostain oletettavasti läheltä määränpäätä ja siellä saimme selvyyden siihen, miksei osoitetta ole. Ruotsin maaseudulla ei ole tien nimiä vaan heillä on käytössään tilojen nimet ja meillä oli hallussa siis osoite, kuten "Kreivilän tila, Säkylä, Suomi"..\nSaimme ajo-ohjeet infosta ja niiden avulla löysimme keskelle ei-mitään ja pysähdyimme tien päähän, jonka päässä näkyi talo, ajoimme varovasti tietä pitkin ja kun vastaan juoksi kaksi bernhardinkoiraa, läikähti sydämessä lämpimästi.\nJännitti kuitenkin ihan tajuttomasti. Edessä olisi vielä monen asian selvitys, paljon kysymyksiä ja koirakaupat vieraalla kielellä.\nKasvattaja kyseli meiltä miksi haluamme koiran heiltä ja peruskysymyksiä, järkevästi meille esiteltiin ensin kaikki aikuiset koirat, ennen kun tapasimme pennut. Sen jälkeen kaikki olikin aika yhden tekevää. Aikuiset koirat olivat olleet ystävällisiä ja kasvattaja oli kiinnostunut minne pennun antaa. Hyvä.\nKasvattajan tytär toimi taas tulkkina ja englanniksi keskustelimme, teimme paperit ja saimme pentupaketin.\nOlin niiiiin onnellinen kun pakkasin kymmen viikkoisen ja kymmen kiloisen koiranpennun ja itseni autoon, se matkusti sylissä ja jalkatilassa, lähellä kuitenkin koko ajan.\nIltalaivaan emme ehtineet ja tulimme takaisin seuraavan aamun paatissa. Kannoin Lennyä sylissäni peläten että se pissaisi laivan kokolattiamatoille, mutta jouduttiin pysähtymään vähän väliä, kun ihmiset haluisivat silitellä pentua. Olihan se ihan maailman suloisin, mutta aika painava siinä käsivarsilla jo.\nSiivosti se lapsi olikin, sillä välin kun oli yksin hytissä meidän syömässä käynnin ajan, oli käynyt pissalla suihkun lattiakaivon päällä.\nKotimatkalla haettiin muut hoitolasta ja pihassa kaikki laskettiin yhteen.\nEi tämä mukula ainakaan rikki menisi.\nKotona pentu otettiin vastaan odotetun hyvin.\nLennart oli ihana pikku pentu, aika pian siitä alkoikin kasvaa todella aktiivinen junnu ja meille kävi selväksi, että käsissä on hiukan odotettua toiminnanhaluisempi ja vaativampi yksilö.\nMe kävimme kursseilla sosialistumassa ja tapaamassa oman lauman ulkopuolisia koiria, välillä olimme kahdellakin kurssilla samaa aikaa ja kävimme siis kahdesti viikossa ohjatuissa ryhmissä arkitottelevaisuuden ja rally-tokon parissa ahkeroimassa.\nMitään treenivaikeuksia meillä ei ole ollutkaan, tämä koira on joka tapauksessa aina tarjoamassa itseään palvelukseen ja hyvin älykäskin se on.\nSisäsiisteysopetus kesti ja kesti.. Kun tuon kokoinen koira aukaisee kusihanan, on omistajilla kiire ulko-ovelle, siitä Lenny oppi eteisryntäilyn, josta harjoittelemme pois tänäkin päivänä.\nKun jonkinlainen sisäsiisteys oli saavutettu, alkoi ilopissailu ja letkun ollessa auki-asennossa koira ei vain päästänyt alleen vaan juoksenteli samalla pitkin taloa. Kiva juttu.\nTätäkin kesti jonkin aikaa ja olin jo aika epäuskoinen, aiemmin ei minkään pennun kanssa ollut erityishaasteita tällä osa-alueella.\nNo, kun Lennart oli vuoden, se totesi että Äijästä, jonka suosioon se oli ensin mielin kielin hiipinyt, ei oikeastaan ollutkaan yhtään mikään. Pojat otti muutaman kerran yhteen ja kotitilanne oli vähän aikaa melko ikävä. Ei kuitenkaan missään vaiheessa haluttu alkaa eristämään koiria, vaan kun ne oli tappelusta saatu erilleen (ote oli tavallisemmin etuhampailla poskesta ja kauhea meteli, ei siis tappoaikeita) ja tunteet rauhoittuneet, ne laskettiin takaisin yhteen ja komennus riitti siihen ettei tilanne uusiutunut. Mitään paikkausta vaativaa vammaa ei koskaan syntynyt ja Äijä asettui alempaan asemaansa lopulta.\nNäihin aikoihin opin varmasti enemmän koirien keskinäisestä kommunikoinnista, kuin koskaan aiemmin yhteensä. Ennakointi oli avainasemassa ja uskon että paljon on auttanut se, että koirat saa keskustella keskenään, mutta opittiin tulkitsemaan koska tilanne meni uhkaavaksi ja yhteenotto oli lähellä.\nTänä päivänä Lenny on hyvin sosiaalinen ja hauska koira. Se on meidän koira, jolle ulkopuoliset ihmiset on joko ystävyyden ansainneita tai yhdentekeviä, se haluaa tutustua omassa tahdissaan eikä pidä heti iholle tulevista vieraista vaan käyttäytyy väistävästi silloin.\nSen ollessa junnuikäinen, meillä tehtiin mittavaa koko talon pintaremonttia ja täällä ramppasi mukavia työmiehiä, joiden ensimmäinen tehtävä usein olikin leikittää koiraa :)\nIkävä kyllä sen kultainen luonne meitä kohtaan ei riitä, vaan tämän vieraiden väistämisen vuoksi tuli selväksi että jalostukseen sitä ei tulla tarjoamaan. Terveystulokset vain vahvistivat sen.\nKun koira oli 2v sen luusto kuvattiin: lonkat D/D ja kyynäret 0/0.\nSen vanhemmat oli luustoltaan liki priimaa (A/A, 0/0 ja A/A 0/1) ja se liikkui harjun pehmeissä maastoissa vapaana koko kasvuaikansa (kuten sen jälkeenkin), se söi laadukasta nappulaa paria eri merkkiä, mutta tähdet eivät olleet suosiolliset ja näillä mennään.\nKun näitä meidän kolmea bernhardinkoiraa katsoo, ei koskaan uskoisi kenelle mikäkin terveystuomio kuuluu.\nLennart on rotunsa edustajaksi nopea ja nokkela, todella fiksu ja paljon aktiviteettia vaativa.\nSe löytää kaikkialta itselleen parhaan kaverin toisista koirista, tykkää kaikenlaisista ja on todella taitava myös rauhoittelemaan niitä, jotka aluksi pelkää sitä.\nSe on usein kurssilla toiminut isoja koiria pelkäävien pienien harjoituskohteena, ottanut vastaan suoraa naamaan sylkemistä ja kimeää kiljuntaa, maaten itse maassa ja esitellen mahaansa.\nRally-tokon parissa kurssin ohjaaja ja muutama harrastustuttu ovat joutuneet totemaan, ettei se vastaa mielikuvaa rodusta, koska on niin oppivainen ja innokas.\nNo, eihän sitä ole hidastanut edes abloy lukot, kun se on halunnut päästä ulos meidän perään.\nAluksi se murtautui vain verannalle ja kerran sieltä diilasi teurastamo tuliaisia itselleen ja tytöille, mutta ei Äijälle mitään. Muutaman kerran se vapautti koko lauman lukitusta ulko-ovesta, ennen kun ymmärrettiin että toistemme syyttely ei auta, kyllä se ovi lukossa OLI. No, pihassa ne odotti kiltit kullat.\nJos pitää kuvailla Lennyä, on pakko ensin huokaista syvään, silmät kostuu, tunnen niin suurta rakkautta sitä kohtaan, että sitä on vaikea edes sanoiksi selkata.\nKaikki alkumatkamme hankaluudet ja työ, mitä on vaadittu sen kanssa, on kannattanut.\nMuiden silmissä siitä ei tule koskaan sitä mitä se on meille, moni pelkääkin sitä, koska Lenny on laumassa se joka ei ole heti rakastamassa kaikkia vaan katselee meidän jaloissa mielummin että ketäsmitäs.\nMe saadaan nähdä ne parhaat puolet ja tuntea sen osoittama kiintymys meitä kohtaan.\nLenny on sisimmiltään herkkä halailija, hauskuuttaja ja paras tuntemani nojailija.\nSellainen koira joka on aina vierellä ja katsoo takaisin kun huomaat sen, se on aina valmiina tekemään mitä vain meidän kanssa ja tekee sen häntä heiluen tai pyörien, vaihtoehtoisesti jompaa kumpaa kuitenkin.\nSpekti - Macho Fantastico\nLähettänyt Unknown klo lauantaina, joulukuuta 27, 2014 Ei kommentteja:\nTäällä on hulinoitu.\nMeillä oli reilun viikon verran hoituleita, Jackrusselinterrieri Heikki ja Bordercollie Ixi.\nOnni on sosiaalinen ja sopeutuvainen lauma, nimittäin kolmella nartulla oli juoksut ja uroksiakin oli setissä sitten se kolme, onneksi urokset on kaikki kastroituja.\nSeitsemän koiraa, joista kaksi on "vieraita" ja kokoerot näin suuret, en ollut ollenkaan varma kuinka hyvin meillä menee, mutta mahdollisuuksia eristää koiria on useita ja hoitolaisten sopimukseen kuului kulkea mun mukana töissä, koska se on niidenkin työppis.\nKaikki koirat tuli toimeen keskenään ja Heikki ja Ixi oli todella mieluisia vieraita. Pulmu ja Lenny etenkin oli ihan tohkeissaan, Äijällä oli taas vähän pitkät piuhat ja meni muutama päivä että se huomasi mitään outoa tapahtuvankaan, Humpalle käy aina kaikki ja Helmi ei ole kauheen kiinnostunut.\nTiedossa oli että Ixi on sosiaalinen, Heikki vähän varauksella urosten kanssa, molempia selkeesti alkuun jännitti Äijän ja Lennyn koko, etenkin Lennyn joka on koko massallaan lisäksi aika vauhdikas veikkonen..\nSe saikin lisänimen: Maailman Urhein Hippo, kuvittelee päihittävänsä nokkeluudessa russelin ja nopeudessa bordercollien. Hyvä kun on itseluottamusta.\nLenny yllätti jo ensimmäisenä iltana, ennen sen innokkus on ollut hallittavissa käskyillä, mutta nyt se\najatteli itse ihan oikein ja kun hoitulit katselivat kauhuissaan sohvalta, Lenny esitti sarjan rauhoittavia signaaleja: luimisteli, makoili selällään, haukotteli ja katseli kattolistoja, lopulta nukahti.\nKerran viikon aikana Heikki ahdistui kun joutui jotenkin Äijän kanssa kahdestaan ahtaaseen nurkkaan, Heikki pienesti kiroili Äijän naamaan, Äpy huokaisi ja katsoi juuri paikalle rientänyttä minua, ja kävi maate.\nKun hoituleiden emäntä tuli töihin ja sieltä koiria hakemaan, pääsi multa itku, ensin sitä jälleen näkemisen riemua katsellessa ja seuraavaksi kun avasin saamani tuliaisen heidän reissusta.\nHeikki ja Ixi oli meillä yhdeksän päivää ja olin erossa niistä koko aikana vain 2h kauppareissun ajan.\nEi voida koskaan ottaa hoitoon sellaisia koiria, joita ei jatkossa vois tiiviisti nähdä sen jälkeen.\nNiitä on helppo kaivata kun yhdessä oli niin kivaa.\nTänä(kään) vuonna kura-aikaa ei tule ikävä, kun se joskus loppuu.\nEn tiedä mikä sai mut äsken tilaamaan Pulmulle nettikaupasta ihanan, vaalean kangaspannan, koskahan me voidaan sitä käyttää kun lenkkien jälkeen tuo näyttää pääosin tuolta, kuin yllä olevassa kuvassa.. Tulossa sieltä on myös vaaleanpunainen häkki, tulevia reissuja varten, pienelle koiralle on kiva hankkia kaikkea kun jää rahaa vielä muuhunkin :)\nOstettiin hiljattain koko orkesterille Hurtan heijastinliivit ja pitkälti toista sataa siihenkin lystiin meni, mutta mikään ei ole turvallisuutta tärkeämpää ja siksi niihin pitää panostaa.\nHeijastintuotteita kannattaa testailla, niiden tehoissa on isoja eroja ja huonollahan ei tässäkään tapauksessa tee oikein mitään.\nPossut oli myös lenkillä päivänä eräänä. Käytiin katsomassa juurikaspeltoa ja KYLLÄ, siellä oli ihan kelpoja, vain vähän pahentuneita, muuten täysin hyviä sokerijuurikkaita ihan hylättynä :D\nTuro jäi jo alku matkasta mutustamaan niitä, tytöt sentään juoksenteli pellolla ja peltotiellä ja otti vähän lenkin kannalta, Turo "otettiin kyytiin" sitten paluumatkalla siitä mihin se oli jäänyt.\nTässä hallittu kotiin tulo ja tien ylitys :D\nMeillä ei ole koskaan possuja opetettu valjaisiin, välillä on joutunut leikkimään paimenkoiraakin, mutta usemmiten ihan vaan se, että on evästä taskussa, saa ne kyllä pysymään kasassa.\nNäitä koiran pipoja on tehtailtu ihan urakalla, alla kuvat omista viime aikaisista suosikeistani.\nYlemmät tilattiin teemalla "räsymatto -tyyliä" tanskandoggeille ja alemmat on dobermanneille, mustalle ja ruskealle, sopivat aika mainiosti mielestäni.\nHaettiin jo joulukuusikin, se pystytettiin monen kaatumisen jälkeen kuitenkin terassille, yhtä suurella todennäköisyydellä se kaatuisi sisälläkin. Vähän piti antaa narulla pakotetta että pysyy tuulessa aloillaan, mutta nyt on enää valoja vailla ja pojat on myös muistaneet merkata sen.\nTässä on minun tämän vuotinen joululahja itselleni.\nIhanaa Joulunaikaa kaikille! Muistakaa että mikään elämässä ei ole tärkeämpää kuin siitä nauttiminen!\nLähettänyt Unknown klo tiistaina, joulukuuta 16, 2014 4 kommenttia:\nKoiran neule ja pipo\nOhje koiran neuleeseen ja neulottuun koiran pipoon, näitä on kyselty ja tässä ne nyt tulee.\nOhjeet on omia ja olen itse huono lukemaan neulomisohjeistuksia, joten se voi näkyä myös tässä mun kyvyssä kirjata ylös tekemiseni.\nSaa kysyä, jos jokIn jäi ihmetyttämään.\nMolempia näitä olen tehnyt tilauksesta muille.\nEtenkin neule on todella helppo tehdä ja nopeakin, jos käyttää vähän paksumpaa lankaa ja isompia puikkoja, kuten minä olen tehnyt. Ohjeita voi muokata eri kokoon, eri langoille ja toisen kokoisille puikoille, kunhan tietää koirasta tarvittavat mitat ja osaa kertoa langan vyötteestä tarvittavan silmukkamäärän.\nNeuleeseen käytettyä heijastinlankaa en ole ikävä kyllä enää myynnissä nähnyt.\nLuo aloitussilmukat (tässä tapauksessa 30) ja kutosen pyöröpuikoilla aloitin "viitan" helmasta.\nTee selkäkappaletta hännän tyvestä koiran niskaan asti. Tämän jälkeen vaihda silmukat pyöröpuikoilta neljälle normaalille puikolle ja neulo kaulaosaa niissä, eli "suljettuna neuloksena" kuten sukan varsi.\nKun selkä- ja kaulakappale on valmis, tarvitaan enää mahakappale.\nVedä valmis "viitta" koiran päälle ja katso mistä kohtaa ja arviolta kuinka leveä mahakappale olisi hyvä. Poimi silmukoita selkäkappaleen oikeasta kohdasta riittävältä leveydeltä ja neulo mahakappaleeksi läppä, joka enää lopuksi pitää kiinnittää selkäkappaleen toiseen reunaan.\nPuikot 3½-4 käsialasta riippuen\nLuo 15 silmukkaa neljälle puikolle = 60 silmukkaa\nNeulo 3 oikein 2 nurin\nEsim. 10 kerroksen verran = RESORI joka asettuu valmiissa pipossa koiran otsalle.\nJatka neulomalla kaksi kerrosta aina oikein, saat sileää neulosta.\nPäättele yhden puikon silmukat (neulo kaksi silmukkaa ja vedä taaempi etummaisen yli).\n(Päätelty rivi tulee jäämään koiran leuan alle, siihen liitetään myöhemmin kauluriosa.)\nNyt neulo kolmella puikolla , oikealla puolella aina oikein ja nurjalla puolella aina nurin.\nJatka näin muutama rivi ja ala kaventamaan aina oikealla puolella puikon kaksi ensimmäistä silmukkaa yhteen neuloen.\n(Näin pipo saa pikku hiljaa muotonsa, eikä ala kaventumaan liian jyrkästi).\nKun silmukoita on jäljellä n. 10/puikko, on pipon kaulanympärys todennäköisesti melko sopiva.\nVie työn oikealla puolelle ollessasi puikot yhteen siten, että ne muodostavat kolmion ja neulo ensimmäinen silmukkaviereiselle puikolle.\nJatka siis suljettuna neuleena, silmukoita on kolmella puikolla.\nNeulo muutama kerros kaventamatta, jotta äsken neulomasi yhdistymiskohta on tarpeeksi luja.\nJatka kaventaen puikon kaksi ensimmäistä silmukkaa yhteen joka toisella kerroksella.\nKun silmukoita on jäljellä enää 1/puikko, katkaise lanka ja vie se silmukoiden läpi pipun nurjalle puolelle.\nrakennetaan ujuttamalla langanpätkiä pipon päähän. Leikkaa kuusi n. 30cm pituista langanpätkää ja valitse pipon päästä nurjalta puolen silmukka, johon kiinnität langat vetämällä ne silmukan alta siten, että langan keskikohta kiinnittyy ja päät ovat pipon oikealla puolen.\nKun kaikki kuusi lankaa on kiinnitetty, letitä niitä haluamasi matka ja tee päähän tiukka solmu., katkaise langat sopivan mittaisiksi.\nTee 15 aloitussilmukkaa jokaiselle neljälle puikolle ja neulo 3o2n joustinneulosta.\nJatka näin koko kaulurin verran tai tee vain resori ja vaihda aina oikein neuleeseen\nKun kauluriosa on haluamasi mittainen, päättele se ja ompele paikoilleen pipoon.\nMukavia neulontahetkiä ja onnistumisen iloa :)\nLähettänyt Unknown klo tiistaina, marraskuuta 18, 2014 4 kommenttia:\nTunnisteet: koiran neule, koiran pipo\nReviiri- ja kuulumispaketti\nMuutamia kuukausia sitten mulle soitti puhelinmyyjä, jonka kanssa oli poikkeuksellisen mielekästä keskustella, ehkä sen takia että sain kerrankin siinä tilanteessa olla itse se joka puhui lakkaamatta. Nuori mies kiltisti kuunteli ja myönteli. Mitäs aloitti puhelun "teillähän on koiria, millä tolalla niiden ravitsemus on"? Juteltiin (minä juttelin) varmaan puoli tuntia ja jossain vaiheessa mullekkin valkeni ettei herrasmies soitellut muuten vaan, vaan todellakin myi jotain. :D\nTilasin Reviiripaketin: kirjan, lehden ja "kuukauden lisäravinteet".\nKun paketti sitten tuli, sain todeta että kuukauden annos oli yllättäin meidän laumaa ajatellen pelkkä vitsi. Annostusohje oli 1 tbl kutakin valmistetta/5kg koira, valmisteita oli kolmea erilaista.\nPäätin kuitenkin hyödyntää paketin sisällön Pulmun kanssa, mutta jauhoin valmiiksi tabletit, kolme talblettia jauhettuna oli n. teelusikallinen.\nEn tiedä kuinka hyvä pentu tuosta olisi kasvamassa ilman reviiripakettia, todennäköisesti ainakin lähes yhtä hyvä.\nMonivitamiini, sinkki-c-vitamiini-piimaa ja inuliini-pektiini-beta-glukaani.\nPuhelun aikana sovittu hinta oli loppujen lopuksi kuitenkin kaksinkertainen, koska lähettivät kysymättä kahden kuukauden valmisteet...\nPeruutin jatkotilauksen samantien.\nNäin ne on meillä "hököllä" keittiössä, niin tulee annettua.\nPulmu 12 vko\nOppi kiipeämään sohvalle\nÄijä täytti (26.9) 7v ja voi hyvin, korvat on pysyneet kunnossa ja sen suurin murhe on nykyään Pulmu, jollei ei oikein tohdi sanoa pahasti, mutta välillä kiusaa kun se hyppii naamalle.\nHelmi täytti (15.9) 11v ja on myöskin hyvässä terässä vielä.\nPulmu ja Riiva\nPulmu, Riiva ja Hikka\nEri reissu, vähän samoja kavereita\nJossain välissä se on kasvanut aika isoksi pieneksi, on saatu nyppiä jo vauvakarvaa pois ja hampaatkin on melkein kaikki vaihtuneet, sisäsiisteyskasvatus hyvällä mallilla.\nPikku juttuja ollaan opeteltu yhdistämään käskysanoihin, pääasiassa ollaan kuitenkin opeteltu elämää.\nPulmu on käynyt jo useita työvuoroja mun mukana ja on sinne odotettu apuliini, myös pentu itse tykkää kulkea mukana ylipäänsä, mutta vetää autolta työpaikan ovelle ja läsähtää naama edellä oven lasia vasten, kiire töihin on aina kova.\nIkää Pulmulla on nyt 4½kk ja on ihanaa kun ei tarvi enää miettiä jaksaako se lenkiltä kotiin töppöjalkoinensa, se jaksaa ihan mitä vaan ja menee pirun kovaa :)\nViime aikaisia neulomuksia, tilaussukkia ja Pulmulle heijastava potkis, langassa siis kiertää heijastin säikeenä ja salamalla kuvasin sen verran myös että totesin toimivaksi, istuukin kuin sukka :)\nJa leivottukin on, Kinderpiirakkaa en maistanut itse vaan se meni tuliaisena pikkusiskolle, epäilen makeaksi...\nOma nopean makeannälän ja yllätysvieraiden suosikki: pikaviinerit valmistuu voitaikinasta ja paiston kestävästä hillosta, paljon muuta se ei tarvitsekaan.\nPorkkanakakun tein lomalta töihin paluun kunniaksi. Niitä olen tehnyt kyllä pakkaseenkin, se nimittäin vaan paranee siellä.\nOlen hankkinut ihanan, vaaleanpunaisen yleiskoneen :)\nTyömatkalla olin Kreetalla 12.-19.9\nLähettänyt Unknown klo keskiviikkona, lokakuuta 08, 2014 11 kommenttia:


Miksi metalliesineet tulee poistaa ennen magneettitutkimusta? - SYNLAB\nMiksi metalliesineet tulee poistaa ennen magneettitutkimusta?\nMagneettitutkimukseen mentäessä metalliesineet, kuten korut ja vaatteissa oleva metalli, tulee poistaa. Tämä johtuu siitä, että metalli (erityisesti rauta) aiheuttaa kuvaan virheitä. Irtonainen metalli voi lisäksi lähteä liikkeelle kovassa magneettikentässä. Nykyään magneettikuvauksessa käytetään yleisesti 1,5 teslan magneettikenttää, joka on noin 30 000 kertaa voimakkaampi kuin maan magneettikenttä.


Korkeushypyn entinen maailmanmestari Patrik Sjöberg alkoholisoitui ja muutti mökkiin metsän keskelle - Urheilu | HS.fi\nJulkaistu: 19.10. 17:34 , Päivitetty: 20.10. 9:01\nRuotsin entinen korkeushyppytähti ja lajin maailmanmestari Patrik Sjöberg https://www.hs.fi/haku/?query=patrik+sjobergon muuttanut Göteborgista mökkiin Örnsköldsvikiin. Expresseninhttps://www.expressen.se/gt/sport/friidrott/patrik-sjobergs-livskris-har-flytt-till-vildmarken-radikal-livsforandring/ haastattelussa Sjöberg kertoo, että muuton taustalla on tarve totaaliseen elämänmuutokseen. Sjöberg on pahoin alkoholisoitunut.\n”Saan myös apua lääkäriltä ja psykologilta Göteborgissa, mutta minusta ei tule koskaan saarnaajaa”, Sjöberg sanoo.\n54-vuotiaan Sjöbergin ongelmat alkoivat jo lapsena, sillä hänen isäpuolensa ja valmentajansa Viljo Nousiainenhttps://www.hs.fi/haku/?query=viljo+nousiainen (kuoli vuonna 1999) käytti häntä säännöllisesti seksuaalisesti hyväksi. Sjöberg paljasti Nousiaisen teot vuonna 2011 omaelämäkerrassaan Det du inte såg. Kirjaa ei ole suomennettu.\nSjöberg sanoo, että kirja ei ollut hänelle terapiaa.\n”Ei todellakaan. Muistan asiat. Se avaa vanhat haavat ja olen yrittänyt itse ratkaista ne.”\nNyt Sjöberg on muuttanut mökkiin ja tekee pitkiä kävelyjä.\n”En ole suoranaisesti metsäfani, mutta nautin täällä olemisesta ja voin mennä katsomaan jääkiekkoa, kun Modo pelaa. Täällä on erittäin hiljaista ja rentouttavaa.”\nSjöberg ei ole koskaan peitellyt sitä, että hän pitää alkoholista, mutta Expressenin haastattelussa hän sanoo, että tilanne pahentui.\n”Tajusin, että kierre oli alaspäin. Olen aina koetellut rajoja, mitä tehdä ja mitä ei tehdä. Jos joku on sanonut, että ’et voi juoda pulloa viiniä tiistaina’, olen juonut kolme pulloa”, Sjöberg toteaa.\nSjöberg sanoo, että nyt hän ei ole juonut pisaraakaan alkoholia 12 tai 13 päivään, mikä on edellisen kerran tapahtunut teini-iässä.\n”Sen täytyy olla ja se on upeaa. Täällä ei ole sosiaalista juomista kuten kotona Göteborgissa. Siellä on paljon vaihtoehtoja. Aina on joku, jolla on juhlat. On jokaisen oma asia juoda alkoholia. Minusta ei tule koskaan saarnaajaa eikä täysin selvää loppuelämäkseni, mutta niinkään ei voi olla, että olen täällä useita viikkoja tai kuukausia ja sitten järjestän suuret juhlat Göteborgissa.”\nSjöberg sanoo, että alkoholista pidättäytyminen ei ole ollut hänelle ongelmallista.\n”Se on ehdottomasti toiminut. Olen myös ollut yhteydessä lääkäriini Göteborgissa.”\nExpressen kysyi Sjöbergiltä myös, onko hänellä ollut ongelmia huumeiden kanssa.\n”Olen ehkä käyttänyt reseptilääkkeitä liian pitkiä aikoja, jotta voisin nukkua. Joitakin vuosia sitten sain paniikkikohtauksia. En ensin uskonut niin tapahtuvan, se kuulosti naurettavalta, mutta ne menivät vaikeammiksi ja vaikeammiksi, joten sain siihen lääkitystä”, Sjöberg vastaa.


Välineet - Turkulainen kelkkajääkiekko saa vauhtia uusista pelivälineistä\nTurkulainen kelkkajääkiekko saa vauhtia uusista pelivälineistä\nKelkkajääkiekon innokas harrasteryhmä pääsee lauantaina aloittamaan harjoittelunsa pitkään toivomillaan uusilla kelkoilla Turussa. Kymmenen kelkan hankinta on monen tahon yhteisponnistus, sillä yhden lajiin soveltuvan kelkan hinta on noin 1500 euroa.\nKelkkojen hankintaan osallistuivat Turun kaupungin liikuntapalvelukeskus, Kaarinan kaupungin liikunta- ja viherpalvelut, Tukilinja, TPS Juniorijääkiekko, Turun Palloseura ry ja TPS Seniorit ja Måses Pop-Up -ravintola. Kun 15 000 euroa oli saatu kokoon, hoiti TPS Juniorijääkiekko hankinnan.\nKiinnostus kelkkajääkiekkoon on kasvussa. Laji soveltuu liikuntavammaisille pelaajille, joilla on hyvä ylävartalon hallinta ja istumatasapaino sekä hyvä käsien toimintakyky. Yleisin kelkkajääkiekkoilijan vamma on alaraajan vamma. Lajia voi Suomessa pelata myös vammaton pelaaja.\n– Viikoittaisissa harjoituksissa on käynyt toistakymmentä kokeilijaa Turusta ja ympäristökunnista. Kerralla harjoituksissa käy 7–8 henkilöä, kertoo liikuntapalveluvastaava Johanna Friman Turun kaupungin liikuntapalveluista.\nKelkkajäkis sopii kaikille tasosta riippumatta\nKelkkajääkiekkoharrastus saatiin käyntiin Soveltavan liikunnan apuvälinetoiminta SOLIA:lta saaduilla lainakelkoilla. Omien kelkkojen avulla harjoittelua voidaan jatkaa säännöllisesti ja ryhmä pääsee kehittymään lajissa. Omia pelivälineitä voidaan myös muokata harrastajien tarpeiden mukaan.\nInnostuneet valmentajat, yleisavustajat ja harrastajien henkilökohtaiset avustajat tai fysioterapeutit mahdollistavat jokaisen pääsyn jäälle ja kelkkaan sekä laadukkaan harjoittelun. Jäälle mennään tosissaan, mutta ei liian totisena.\n– Kelkkajääkiekossa mennään lätkätermistöin ”pilke silmäkulmassa” ja kaikki pelaajat huomioiden. Tepsin kelkkajäkis sopii kaikille tasosta riippumatta, joukossamme on maajoukkuepelaajista ensikertalaisiin ja nauru raikaa, kuvailee päävalmentaja Harri Niemi TPS Juniorijääkiekosta.\nLaajan yhteistyöverkoston ponnistus\nKelkkajääkiekkoa on käynnistetty Turun seudulla usean vuoden ajan esim. erilaisilla liikunnan ja kuntoutuksen ammattilaisille järjestetyillä promo-tilaisuuksilla. Säännöllisempi harrastetoiminta alkoi syksyllä 2016 laajan yhteistyöverkoston työskentelyn tuloksena. Alkuun päästiin Kaarinan jäähallissa osin Rajatonta liikuntaa Turun seudulla -hankkeen tukemana ja Marli-areenalla Turun kaupungin liikuntapalvelukeskuksen tukiessa toimintaa voimakkaasti. Jääurheiluseurojen mukanaolo on ollut toiminnalle erittäin tärkeää. Ohjaustoiminnasta vastasi alkuun Kaarinan Kiekko-Pojat, sittemmin päävastuu on siirtynyt TPS Juniorijääkiekolle.\nKevätkaudella aikuisten ja nuorten kelkkajääkiekkoporukka harjoittelee Kupittaan jäähallissa. Yleisö on tervetullut seuraamaan harjoittelua lauantaina 20.1. klo 11.30–12.30. Sisäänkäynti parkkipaikan puoleisesta alaovesta.\nTeksti ja kuva: Turun kaupungin vapaa-aikatoimiala


Varmuutta verkkoon tilaisuuksista opastusta sähköisiin palveluihin | op.media\nVarmuutta verkkoon tilaisuuksista opastusta sähköisiin palveluihin\nOP Pohjois-Savo on järjestänyt Varmuutta verkkoon tilaisuuksia konttoreillaan kevään aikana. Tarkoituksena on ollut lisätä erityisesti varttuneempien asiakkaiden tietoisuutta ja käyttövarmuutta OP:n sähköisiin palveluihin liittyen. Paikalla pankkipalveluita on ollut esittelemässä asiakasneuvoja ja digilähettiläs Susanna Laukkanen ja lisäksi useilla paikkakunnilla Savonetin sekä Savon Median edustajia kertomassa omista palveluistaan.\nSusannan johdolla tilaisuuksissa on tutustuttu OP-verkkopalveluun, OP-mobiiliin sekä Pivoon. Lisäksi on keskusteltu palveluiden turvallisesta käytöstä. Tärkeänä ja ajankohtaisena nostona on käyty lävitse myös sähköiseen tunnistautumiseen liittyviä muutoksia ja Mobiiliavainta. Uuden sääntelyn myötä kaikkien asiakkaiden tulee ottaa Mobiiliavain käyttöön tämän vuoden aikana. Asiakkaat, joiden ei ole mahdollista aktivoida Mobiiliavainta, voivat käyttää tunnistautumisessa OP-verkkopalvelun lisävahvistusta.\nSiilinjärvellä tilaisuuteen huhtikuussa osallistunut Irja Kouvalainen kertoi, että pankin on tärkeää rohkaista asiakkaitaan verkkoon. -Tämä oli loistava tietoisku sähköisiin palveluihin ja niiden käyttöön liittyen, Irja totesi. Vaikka Irjalla itsellään oli jo entuudestaan kokemusta OP-verkkopalvelusta ja OP-mobiilista, hän koki, että juuri uskalluksen puute on haasteellisinta palveluiden käytössä. Uutena palveluna Irja aikoikin tilaisuuden päätyttyä aktivoida Mobiiliavaimen. Vastaavaan tilaisuuteen Irja ei aikaisemmin ollut osallistunut, vaan opastajana on toiminut tyttären tytär. -Hän on ollut korvaamaton apu käytön opettelemisessa, Irja kertoi.\nOman tukiverkoston tueksi, Irja suosittelisi tällaiseen tilaisuuteen osallistumista lämpimästi. Tämän kevään aikana voi vielä ilmoittautua tilaisuuksiin Nilsiässä, Varpaisjärvellä ja Juankoskella ja ilmoittautuminen onnistuu tästä linkistä. Digiopastusta tullaan järjestämään myös syksyllä ja ilmoitamme tapahtumista tarkemmin lähempänä ajankohtaa verkkosivuillamme www.op.fi/pohjois-savo.\nKirjoittaja Ida Arppe


Chelsea odottaa vielä Mourinhon tuomaa nostetta | Veikkaa.Unibet\nChelsea odottaa vielä Mourinhon tuomaa nostetta\nJokaisella valmentajalla on jokin merkki, josta tunnistaa heidän turhautumisensa. Rafael Benitezin naama alkaa punottaa raivosta. Arsene Wenger potkii viattomia vesipulloja. Jose Mourinho lakkaa ihmettelemästä typeriä kysymyksiä.\nNormaalisti Mourinho tuntuu rakastavan tyhmiä kysymyksiä. Hän väläyttää omahyväistä hymyään ja tuntuu sen jälkeen vilkaisevan eturivin journalisteja kuin sanoakseen, että "meillä on erimielisyytemme, mutta ainakin olette parempia kuin tämä kysyjä". Mourinho jos kuka on kuitenkin ovela kettu. Yleensä hän vain nostelee kulmakarvojaan mahdollisimman pitkään täysin tietoisena siitä, että mitä pidempään leikki jatkuu, sitä vähemmän toimittajilla on aikaa esittää mahdollisesti vaarallisia kysymyksiä. Viime viikon lauantaina Mourinho ei kuitenkaan turvautunut tähän.\nVain naurettava tuomaripäätös esti tuolloin Mourinhoa häviämästä toista peräkkäistä Valioliiga-ottelua. Ottelun jälkeen hän ei suonut toista kysymystä toimittajalle, jonka ensimmäinen kysymys ärsytti valmentajaa. Mourinho selitti, etteivät edes aivan huippujoukkueet pysty tekemään paljoakaan, jos vastustaja puolustaa kahdessa kurinalaisessa linjassa. Tähän Mourinho sai vastaukseksi ihmettelyä siitä, eikö Chelsea voisi laukoa maalia kohti useammin. Mourinho oli varsin lähellä teloittaa muuan journalistin tämän nauhurilla.\nKiihkeinkin Chelsea-kannattaja joutuu myöntämään, että Mourinhon toinen aikakausi on ollut ihan kelvollinen, muttei lähellekään ensimmäisen aikakauden tasoa. On toki ilkeää kritisoida joukkuetta, joka on vain neljän pisteen päässä sarjakärjestä. Chelsea-kannattajat tietävät kuitenkin, että voitot Aston Villasta, Manchester Citystä ja West Bromwichista olivat onnekkaita. Chelsean vieraspeleihin matkustaneet kannattajat ovat Norwich-ottelua lukuunottamatta nähneet vain yhden maalin neljässä vieraspelissä. Nämä fanit voivat olla vielä huolestuneempia kuin muut. Chelsea pysyy kärjen tahdissa, mutta juuri muuta joukkueesta ei voikaan sanoa.\nMonien muiden tavoin veikkasin Chelseaa mestariksi. Muut suurseurat lähtivät kauteen uudessa ja vieraassa komennossa ja Arsenal on Arsenal. Uskoin, että Mourinhon paluu herättäisi Chelsean uudella tavalla henkiin. Näin voi edelleen tapahtua, sillä kausi on nuori. Toistaiseksi tilanne ei kuitenkaan näytä hyvältä. Arsenal on ollut hyvä, mutta Arsenal on Arsenal.\nOngelma taitaa olla se, että kaikki aliarvioivat Mourinhon tehtävän vaativuuden. Oli helppoa olettaa, että menestystä tulee, kun yksi maailman parhaista valmentajista palasi lahjakkaita pelaajia pullollaan olevaan seuraan, jonka kannattajat rakastavat luotsiaan. Ehkä Chelsean tilannetta olisi kuitenkin pitänyt tarkastella kriittisemmin.\nRafael Benitez suoriutui itse asiassa varsin hyvin johtaessaan Chelsean kolmanneksi. Joukkueen pistemäärä oli suurin sitten mestaruuskauden 2009-10. Chelsea on loistava, mutta epätasapainoinen ja temperamenttinen joukkue, jota on 10 viime vuoden aikana johtanut yhdeksän eri valmentajaa. Seuraa johtaa miljardööri, jonka kärsivällisyys on samaa luokkaa kuin pikkulapsella pitkällä automatkalla. Parhaan mahdollisen puolustuslinjan keski-ikä on 30, keskikenttä ei sovi haluttuun pelityyliin, hyökkäävien keskikenttäpelaajien puolustushalukkuus ei riitä ja hyökkääjät ovat tehneet yhteensä kolme maalia tällä kaudella.\nKyllä, Mourinhon olisi ehkä kannattanut pitää Romelu Lukaku emoseurassa. Hänellä olisi kuitenkin tuolloin ollut neljä hyökkääjää. Ykkösjoukkueessa on rajallisesti tilaa, joten on ymmärrettävää, että Mourinho lainasi nuorimman muualle. Kyllä, Chelsealla on rahaa, mutta niin on nykyään monilla muillakin.\nTyö on kaikkea muuta kuin yksinkertainen. Se on itse asiassa kauhea. Chelsea on joukkue, joka tarvitsee kolmen tai neljän siirtoikkunan verran aikaa ja paljon kärsivällisyyttä. Roman Abramovitshin aikakaudella jokainen manageri, jonka johdolla kausi ei ole päättynyt mestaruuteen tai Mestarien liigan voittoon, on saanut kenkää. Ainoa poikkeus on Mourinho, joka kesti hieman yli kuukauden seuraavan kauden puolelle.\nEi siis mikään ihme, että Mourinho on ärtyisä. Kenties nyt onkin aika tarkistaa odotuksia.


YouTube-tähti Markoboy87 sai oman kännykkäpelin\nViihdeuutiset 15.9.2014, 15:30 · Stara.fi\nSuosituimpien suomalaisten YouTube-julkaisijoiden joukkoon lukeutuu Markoboy87, joka tunnetaan muun muassa hauskoista ja suorapuheisista juomatesteistään, joita mies julkaisee YouTubessa. Stara kertoi äskettäin miehelle nettiaktiivien toimesta kerätystä lahjapaketista.\nNyt Tubecon 2014 -tapahtumassa Yleisön suosikki -äänestyksen voittanut Markoboy87 on saanut uuden kunnianosoituksen, kun hänen kunniakseen on julkaistu Android-älypuhelimille Flappyboy87-niminen kännykkäpeli. Peli sai heti suuren suosion, sillä se nousi Google Play -pelikaupan Top 10 -listalle.\nVerkossa kerätyillä lahjoitusrahoilla suosikkivideoiden tekijälle ostettiin viime viikolla PlayStation 4 -pelikonsoli ja -kamera tarvikkeineen, viisi peliä sekä Sonyn 48-tuumainen LED-televisio. Myös miehen Topi-kissa sai 50 euron lahjakortin lemmikkikauppaan. Verkkosivuston ylläpitäjä lähti itse toimittamaan lahjapakettia Helsingistä Poriin.


Hyypiön elämää: Chevronia taas\nNiin siinä käy kun halavalla saa.\nKävin pyörähtämässä Anttilan mikälie-hulinoilla.\nAlekorissa oli kappaverhoja 5 egee tsibale. En ole kappaverho-koulukuntaa mutta nämä oli otettava.\nChevron kuosia edelleen, mä vaan niin tykkään siitä niin kovin.\nJa Muumeja luukutetaan taustalla.\nTulipa taas aivan luokattoman huonoja kuvia.\nRepäisin viime yönä ja tein verkko-ostoksia. Ostin elämäni ensimmäisen järjestelmäkameran. Ihan huisia, en malta odottaa että se saapuu ja pääsen harjoittelemaan.\nUusi objektiivi tuohon pitää kyllä ostaa että saa tänne blogiin niitä ihania sumutaustaisia lähäreitä :)\nLähettänyt Outi-Hyypiön elämää klo 9.17\nPetteri / Rintsikka 22. helmikuuta 2013 klo 9.44\nSiksakkia :) Kuule, tuosta kamerahommasta, mahtavaa että nyt on järkkäri, ja hyvä, että haluatkin harjoitella! Sellaisen vinkin haluaisin antaa, että vältä ihan viimeiseen asti kuvaamasta yhtään kuvaa siinä vihreässä neliö-tilassa (täysautomaatti). Kannattaa heti siirtyä niihin muihin tiloihin, jossa kamera ei päätä ihan kaikesta itse. Esimerkiksi vieressä pitäisi olla P-tila, joka on toki isolta osin automaattinen, mutta antaa se jo vähän enemmän tehdä itsekin. TV ja AV tilojen kanssakin kun kuvailee, ymmärtää vähän mitä pieni muutos jossain vaikuttaa kuvaan. Itsekin olen näitä, kun ei kirjasta lukemalla oikein ymmärtänyt aikoinaan, niin tekemällä ja testaamalla sitä oppisi ja oppii edelleenkin :)\nOuti-Hyypiön elämää 23. helmikuuta 2013 klo 11.31\nJoo olen mun lainakamerallanikin kuvannut vain Manuaalilla (ja sen kyllä huomaa) tahdon tosissani oppia kuvamaan laadukkaita kuvia. Vihdoin ja viimein, koska valokuvaaminen ei tähän mennessä ole kiinnostanut vaikka bloggaankin. Ehkä tämä laatu tästä piakkoin paranee.\nKatja 22. helmikuuta 2013 klo 9.56\nOnnittelut uudesta kamerasta, siitä se lähtee :)\nKiitos, en malta odottaa!\nAnne 22. helmikuuta 2013 klo 12.04\nHei, Cittarissa näin mustavalkoisia chevron-kuosisia trikoopipoja... ;)\nOu nou! Pakko käydä vilkaisemassa.\nSannis 22. helmikuuta 2013 klo 15.44\nHahaa, saman alen uhri täälä.. Mun kamera olis ollu jo tänään haettavissa mutta meikäläisellä on nokka kohti Tampesteria. Saadaan vertailla kuvia varmaan jo ens viikolla :)\nOi siistii! Onnea hankinnastasi!\nDara 22. helmikuuta 2013 klo 18.10\nOnko tuo jalkalamppu Ikeasta? Jos on, niin oletko ollut siihen tyytyväinen ja onko siihen helppo vaihtaa varjostinta halutessaan? Mulla on pöytälamppu hankinnan alla ja tuollainen malli mitä sulla on jalkaversiona, on yksi mietinnässä oleva kohde... ;)\nOuti-Hyypiön elämää 23. helmikuuta 2013 klo 11.32\nOn Ikean lamppu. En ole kamalan tyytyväinen jalkaan, se menee usein vinoon ja sitten sitä pitää ruuvata suoraan. Voi olla että mulla on maanantai-kappale. Varjostin on helppo vaihtaa kyllä!\nTiia / Littlebigthings 23. helmikuuta 2013 klo 14.55\nOiii onnea jo etukäteen uudesta kamerasta :) Sama kaveri löytyy täältäkin :)\nOuti-Hyypiön elämää 25. helmikuuta 2013 klo 17.40\nSullakin upeita kuvia blogissasi, että siis oikeesti mullakin olis mahdollisuus räpsäillä moisia? Että tulispa se kamera nopeaan, että pääsisin harjoittelemaan.\nNimetön 24. helmikuuta 2013 klo 18.24\nIhanaa, onnea uudesta kamerasta! Mulla on sama :D Ollut jo vuoden ja edelleen "harjottelen" käyttöä.... :D\nOuti-Hyypiön elämää 25. helmikuuta 2013 klo 17.36\nSulla on tosi upeita kuvia ja tarkkoja! Eli mullakin on toivoa että tämän blogin taso kohoaa :)\nNimetön 26. helmikuuta 2013 klo 11.53\nToivottavasti on parempi fiilis nyt?!? Kovasti jo odottelen sun seuraavaa postausta!!!\nVoi ihana Outi! Kiitos paljon kauniista sanoista! Mä vaan räpsin fiilispohjalta joka suuntaan ja toivon, että sieltä täältä tulee hyvä kuvakulma. Joskus onnistuu, joskus ei todellakaan. Valotus taitaa olla mun suurin ongelma....\nMulla ei oo mitään lisäherkkuja kamerassa, vaan sillä karvalakkimallilla mennään, minkä Anttilasta sain :D\nHalit ja tsempit, Outi!!! Come back to us soon!!!!\nVilla Kallio 27. helmikuuta 2013 klo 10.55\nPitäisiköhän nyt minunkin hehkuttaa puolestasi. Ostit saman kameran kuin itselläniki on ja olen ollut hyvin tyytyväinen valintaani. Järkkäri ollut kohta vuoden verran käytössä ja olisin kyllä katunut jos tätä en olisi hankkinut. Objektiiveja kun saisi vielä hankittua niin "awot" homma rules. Lykkyä tykö kuvaamiseen ja ota kaikki ilo ja hyöty irti kamerastasi! ;)


Harvian linjakas Top Steel -sähkökiuas on perinteikäs, seinälle asennettava kiuas. Kiukaassa selkeälinjainen, pohjoismainen design yhdistyy edulliseen hintaan saunojaa lämmittävällä tavalla. Laadukas kiuas on suomalaisten suosiossa ja se ihastuttaa tyylik...\nHarvian linjakas Top Steel -sähkökiuas on perinteikäs, seinälle asennettava kiuas. Kiukaassa selkeälinjainen, pohjoismainen design yhdistyy edulliseen hintaan saunojaa lämmittävällä tavalla. Laadukas kiuas on suomalaisten suosiossa ja se ihastuttaa tyylikkäällä mustalla värillään. Minimalistinen, musta kiuas on trendikäs vaihtoehto erityisesti tummiksi käsiteltyihin saunoihin. Sähkökiuas on saatavana 6 kW:tin ja 8 kW:tin tehoisina.\nTop Steel antaa tasaisen varmat löylyt ja kiukaaseen mahtuu maksimissaan 20 kg kiuaskiviä. Voit valita alaosassa sijaitsevien kytkimien puolen kätevästi asennusvaiheessa, jotta kiuas olisi täydellinen juuri sinun kylpyhuoneeseesi.


samklahjoitus - LähiTapiola\nLähiTapiola Satakunta ja LähiTapiola Lännen lahjoittaa Satakunnan ammattikorkeakoululle 100 000 euroa\nSatakunnan alueen LähiTapiolat yhdistivät voimansa ja lahjoittavat merkittävän summan Satakunnan ammattikorkeakoululle. LähiTapiola Satakunta ja LähiTapiola Lännen lahjoittavat yhdessä 100 000 euroa SAMKille. Lahjoituksen taustalla on LähiTapiola Satakunnan ja LähiTapiola Lännen sekä Satakunnan ammattikorkeakoulun yhteinen tavoite vahvistaa Länsi-Suomen hyvinvointia ja alueen elinvoimaisuutta sekä tukea työllisyyttä.\n- Satakunnan ammattikorkeakoulu järjestää mahdollisesti vaikeassa työllisyystilanteessa muuntokoulutuksia, joiden järjestämistä LähiTapiola tahtoo osaltaan tukea. Näin mahdollistamme yhteistyössä alueen elinvoimaisuuden jatkuvuuden, toteaa LähiTapiola Satakunnan toimitusjohtaja Pasi Aakula.\nAmmattikorkeakoululle tehdyt lahjoitukset käytetään koulutuksen kehittämistä tulevaisuuden työelämän tarpeisiin. Valtio on varannut vastinrahoitukseen yhteensä 24 miljoonaa euroa. Vastinraha jaetaan ammattikorkeakouluille kerättyjen varojen suhteessa. LähiTapiolan lahjoitus kasvattaa myös vastinrahoituksen määrää. Tämä vastinraha rahastoidaan ja sen mahdollisia sijoitustuottoja voidaan kohdentaa korkeakoulun kehittämiseen. Lahjoitetut varat on tarkoitus käyttää kehitystyöhön 2018-2020 aikana.\n- Nykyään opetuksessa käytetään opiskelijoiden omia laitteita, tietokoneita ja kännyköitä, joiden yllättävä hajoaminen voi tarkoittaa suuren taloudellisen menetyksen lisäksi suurta vaikeutta opintojen suorittamisessa. Tämän eteen olemme pitkään tehneet työtä ja nyt olemme löytäneet sopivan kumppanin rinnallemme, vahvistaa Tuomas Saarnilahti SAMMAKKOn puheenjohtaja.


Verkkokauppaindeksi Q1 2014 (Vilkas Group) | OSTA ULKOMAILTA! - BLOGI\nVilkas Group on saanut valmiiksi ensimmäisen vuosineljänneksen verkkokauppaindeksin ja se indikoi samaa alamäkeä kuin kaikki muutkin kotimaisen kaupan tunnusluvut. Uusin indeksi antaa paremman kuvan kotimaisen verkkokaupan tilasta kuin Q4 2013 indeksi, sillä nyt siinä ei ole mukana joulukaupan kaltaista boosteria. 2013 joulukauppa sai indeksin juuri ja juuri osittain plussalle, mutta nyt lähes kaikki sen tärkeimmät osa-alueet ovat miinuksella. Ainoastaan tilausmäärät ovat toistaiseksi kasvussa.\nVerkkokauppaindeksi laski yllättäen ja putosi 3% vuoden takaisesta. Kotimaisen verkkokaupan tilausmäärät kasvoivat tosin 11%, mutta samaan aikaan euromääräinen kaupan arvo tippui 13%. Lisäksi keskimääräinen ostoskori tippui neljännen kerran peräkkäin ja oli nyt 103€. Lopputuloksena oli negatiivinen lopputulos, joka oli vasta toinen kerta verkkokauppaindeksin kahdeksan seurantavuoden aikana.\nOstoskorin arvon pudotus ja tilauskertojen kasvun yhtälö kertoo valitettavan karua kieltä kotimaisten verkkokauppojen kilpailutilanteesta. Kotimaiselle kaupalle jää ilmeisesti enevässä määrin nappikauppa ja kaikki isot hankinnat, kuten vaikka autonrenkaat tehdään ulkomaisista verkkokaupoista. Vilkas Groupin toimitusjohtaja Korkiakoski ei kovin usein ole ottanut kantaa ulkomaisten kauppojen aiheuttamaan uhkaan, mutta nyt äänen sävy on muuttunut.\nKauppa siirtyy nyt voimakkaasti verkkoon, mutta eurot ovat edelleen vaarassa valua ulkomaille. Verkkokaupat ovat globaali markkinapaikka, missä asiakkaat tekevät päätöksiä pääasiassa hinnan, valikoiman ja brändin perusteella. Kotimainen asiakas ei valitettevasti näinä taloudellisesti epävakaina aikoina ole kovin isänmaallinen.\nEpäisänmaallisuudelle Korkiakoski löytää samat tekijä, jotka aiheuttavat ainakin allekirjoittaneen innokkaan ulkomaisten verkkokauppojen käytön.\nkotimaisten verkkokauppojen korkea hintataso johtuu Suomen korkeasta kustannustasosta, sekä muita maita korkeammasta arvonlisäverosta. Toiseksi kotimaisten verkkokauppojen heikko valikoima johtuu kilpailun puutteesta, sekä Suomen maantieteellisestä sijainnista. Suomi on maantieteellisesti epäedullisessa asemassa ja se on synnyttänyt tänne pohjolaan pienen ja erikoiseen markkina-alueen, missä toimii globaalilla mittapuulla tehottomia arvoketjuja. Kolmanneksi kotimainen verkkokauppa ei osaa synnyttää brändejä. Kuinka moni ulkomainen asiakas ostaa suomalaisesta verkkokaupasta brändin takia?”\nKorkiakosken kommentit ovat täyttä asiaa lukuunottamatta arvonlisäveron merkitystä. Arvonlisäveron osuutta valittaa niin asiakkaat kuin kauppiaatkin, vaikka sen merkitys on loppusummassa pääsääntöisesti hyvin pieni. Jos mittarina käytetään em. 103 euron ostoskoria, niin siitä suomalainen maksaa vain 1,40 euroa enemmän veroa kuin esimerkiksi englantilaiset. Välilliset kulut ja verot, kuten polttoaineverot vaikuttanevat kotimaan hintatasoon alvia enemmän, sillä jokainen kaupan porras lisää ne poikkeuksetta hintoihinsa. Mitä taas tulee brändien luomiseen, niin parhaatkaan kotimaiset brändit eivät tunnu ymmärtävän miten verkkokaupan tulee toimia. Hulvattomimpia esimerkkejä asiakkaiden aliarvioimisesta on Kauppalehden toimittajan JR Leskisen kokemukset Stockmannin Hullujen Päivien verkkokaupasta.\nVerkkokauppaindeksin analysointi loppuu aiheellisella pohdinnalla siitä, että onko kotimaisella verkkokaupalla mitään mahdollisuuksia pärjätä kansainvälisillä markkinoilla?\nPystyisimmekö Suomessa parempaan ja saisimmeko Suomeen synnytettyä verkkokauppoja, jotka haalisivat verkkokaupan avulla euroja kotimaahan ulkomaisilta asiakkailta? Mitä mahdollisuuksia kotimaisella verkkokaupalla olisi menestyä globaalissa kaupankäynnissä? “Uskon että etenkin kotimaisella erikoiskaupalla on mahdollisuuksia saavuttaa kansainvälistä menestystä. Etenkin sellaiset tuotteet ja palvelut, jotka syntyvät Suomessa omaavat hyvät lähtökohdat tarjota kilpailukykyistä palvelua ympäri maailman verkon kautta.\nVoisin kuvitella, että ainoastaan palveluita tai immateriaalisia tuotteita myyvillä verkkokaupoilla on toivoa kansainvälisillä markkinoilla. Tavarakaupan mahdollisuudet torppaa kieliasiat, kotimainen kustannus- ja palvelutaso sekä liian huoleton suhtautuminen ulkomaisen tarjonnan houkuttelevuuteen.\nVenäjä olisi ehkä ollut kotimaiselle kaupalle otollinen alue kansainvälisyyden opetteluun, sillä verkkokauppa kasvaa sielläkin kovaa vauhtia. Valitettavasti tästäkin junasta on ilmeisesti jääty. Aktiivisen verkosta ostajan näkökulmasta kovin harvan kotimaisen verkkokaupan sivut on käännetty venäjäksi, mutta kun tutkii euroopan ja aasian verkkokauppoja, on tilanne aivan toinen. Kotimainen kauppa tuntuu kansainvälistymisen sijaan vain suomettuvan suomettumistaan.\nLukukerrat: 3 965\nUpdated: 14.5.2014 — 23:23\nAvainsanat: 2014, osta ulkomailta!, q1, verkkokauppaindeksi, vilkas group


Muusikoiden.net - Keskustelu - Alternative ja sen määritelmä nykyisin\nAihe: Alternative ja sen määritelmä nykyisin\n26.01.2010 23:04:39 (muokattu 26.01.2010 23:13:19)\nKuuntelin tuossa äsken YleX:n Supersetin (loistava ohjelma muuten, kannattaa ehdottomasti kuunnella) ja illan teemana oli alternative-musiikki. Paljon näitä ns. olennaisimpia nimiä tuli, kuten REM, Nirvana, Pearl Jam ja Radiohead. Mutta jotkut artistit pistivät hieman raapimaan päätä, että mitä ihmeen tekemistä tällä on alternativen kanssa.\nAlternative käsitteenähän on hyvinkin laaja ja pitää sisällään monenlaisia eri genrejä, varsinkin 90-luvun vaihtoehtomusa ulottuu aina Nirvanasta Prodigyn kautta Björkiin. Ohjelman juontaja vihjasi että nykyään listoilla ei mitään muita olekaan kuin altsubändejä, ja että jopa Whitney Houston on nykypäivän vaihtoehtomusaa (!). The Rasmusta kuulemma myös markkinoidaan ulkomaille vaihtoehtobändinä ja samaten Coldplay on nakattu samaan kategoriaan. Mutta varmaan isoin yllätys oli Adam Lambertin soittaminen.\nMikä siis on alternative-musiikin määritelmä nykyään? Onko Whitney Houston alternativea sen takia, kun kukaan ei osta ko. artistin levyjä enää? Onko Coldplay vaihtoehtorockia 2000-luvulla? Entä The Rasmus? Voiko Adam Lambertin tosiaan niputtaa vaihtoehtorockiksi?\nMissä olen tipahtanut kärryiltä?\nE: Biffy Clyro oli kyllä loistava uusi tuttavuus.\nNykyään taitaa olla niin että jokainen bändi on olevinaan niin vaihtoehtoinen. Ehkei kukaan enää kehtaa myöntää soittavansa rockia tai poppia kun noista termeistä saa niin väsyneen ja loppuunkalutun kuvan.\nAiheeseen liittyen, sanokaas mielipiteenne että onko meidän bändin musa jonkinlaista altsua vai mitä perkelettä: http://www.myspace.com/lastmantra\nOikeesti, kiinnostaa tietää että mihin genreen jengi meidät lokeroisi noiden muutaman biisin perusteella.\nOmasta mielestä meidän matskua on jonkinlaista altsugungerokki-sekamelskaa, mut mielipiteitä on monia. Hitto että mä inhoan lokerointeja, mut pakkohan se on jotenkin musiikkiansa kuvailla tarvittaessa.\n26.01.2010 23:54:53 (muokattu 26.01.2010 23:57:14)\nMä olen henkilökohtaisesti mieltänyt alternative-määreen aika vahvasti 1980- ja 90-lukujen tuotteeksi, jolla ei enää 2010-luvulla uusia bändejä markkinoida (EDIT: paitsi tietenkin jos kyseessä on joku tälläinen alternative rock revival -bändi, joka ammentaa vaikutteensa tuon ajan musiikista). Mutta mitä alternative sitten oli? Mä olen jotenkin saanut sen käsityksen, että alternative oli samanlainen sateenvarjotermi kaikenlaisille bändeille kuin uusi aalto 1970-80 -lukujen vaihteessa tai indie 2000-luvulla.\nKuten näissä mainitsemissani kahdessa muussa määreessä, on alternativessa tärkeää ollut se, että yhtyeen tai artistin taiteellinen tulokulma on ollut vahvasti kiinni omassa ajassaan ja tietenkin vaihtoehtoinen. Enkä mä lähtisi enää vaikkapa Pearl Jamin tai Smashing Pumpkinsin uutta julkaisua myymään alternativena levynostajille, koska mielestäni tämä termi ei enää ole ajankohtainen vaan ennemminkin vain oman aikansa määritelmä sellaisille tyylisuunnille, jotka tuolloin edustivat jotain uutta suuntaa.\nMullakin oli käsitys että termi alternative kuvasi nimenomaan näitä oman aikansa vaihtoehtoisia yhtyeitä. Tuntuu että nykyään alternativeen lokeroinnilla yritetään vain edistää levymyyntiä.\nTappajabanaani: Tuntuu että nykyään alternativeen lokeroinnilla yritetään vain edistää levymyyntiä.\nAijaa, auttaisko se tosiaan? :D Täytyypä pitää mielessä...\njussimus: Aijaa, auttaisko se tosiaan? :D Täytyypä pitää mielessä...\nSiis, no tottakai. Vaihtoehtosuushan tekee tuotteesta erityisen. Siis hyvän kuluttajan valinnan.\nTää on tiukkaakin tiukempi fakta. "Vaihtoehto"musalla saa fyrkkaa ja pil.. Oho nyt eksytään jo aiheesta.\nTappajabanaani: "Vaihtoehto"musalla saa fyrkkaa\nSitä odotellessa. Mä kun luulin että Antti Tuiskut sun muut Anna Abreut repii sitä fyrkkaa ja vaihtoehtopändit tekee hommia persnetolla...\n27.01.2010 00:55:22 (muokattu 27.01.2010 00:56:59)\nE: parempi näin :D\nTappajabanaani: Nykyään taitaa olla niin että jokainen bändi on olevinaan niin vaihtoehtoinen. Ehkei kukaan enää kehtaa myöntää soittavansa rockia tai poppia kun noista termeistä saa niin väsyneen ja loppuunkalutun kuvan.\nNäin olen itsekin tuumaillut tovin. Tosin minun korvissani se alkaa jo pikkuhiljaa kääntyä niin päin, että koska kaikki sanovat soittavansa vaihtoehtorokkia tms, nämä "vaihtoehtobändit" ovat sitä tylsää massaa.\nJuu viittasin siis enempi näihin My Chemical Romancen, Placebon ja 30 Seconds to Marsin tyylisiin orkestereihin jotka soittavat tätä nykyistä "alternativea". Jos oikeasti valtavirrasta poikkeavaa musaa veivaa niin sillä tuskin rahaa tekee.\nTappajabanaani: Mullakin oli käsitys että termi alternative kuvasi nimenomaan näitä oman aikansa vaihtoehtoisia yhtyeitä. Tuntuu että nykyään alternativeen lokeroinnilla yritetään vain edistää levymyyntiä.\nKomppaan tätä näkemystä. Sama kuin "indie".\n27.01.2010 10:02:26 (muokattu 27.01.2010 10:03:31)\nvpjarvi: Mä olen jotenkin saanut sen käsityksen, että alternative oli samanlainen sateenvarjotermi kaikenlaisille bändeille kuin uusi aalto 1970-80 -lukujen vaihteessa tai indie 2000-luvulla.\nKuten näissä mainitsemissani kahdessa muussa määreessä, on alternativessa tärkeää ollut se, että yhtyeen tai artistin taiteellinen tulokulma on ollut vahvasti kiinni omassa ajassaan (...) tämä termi ei enää ole ajankohtainen vaan ennemminkin vain oman aikansa määritelmä sellaisille tyylisuunnille, jotka tuolloin edustivat jotain uutta suuntaa.\nPlussaa napsahti. Ja tuo indie kieltämättä haiskahtaa sanana hieman 2000-luvun alternativelta. Jotenkin tuntuu, että siitä on tullut viime vuosikymmenellä aivan kaiken eteen laitettava etuliite. Alkujaan lähinnä tekemisen tapoja - punk-henkistä DIY-eetosta - ilmentävä sana on alkanut tarkoittaa yhä enemmän pelkkää musiikkityyliä. Tietysti on hienoa, mikäli tämä edustaa vaihtoehtoisten ja riippumattomien levy-yhtiöiden menestymistä suurien toimijoiden ikeessä, mutta jotenkin näen tuon etuliitteen yhtä lailla kaupallisena strategiana "fiksujen ja tiedostavien" nappaamiseksi.\nJos jotain pop/rock bändiä ei osata genrettää niin se heitetään alternativeen, koska siellä on niin paljon erilaisia bändejä. Näin se vaan menee\nTästäkin voi tietty olla montaa mieltä. Toisaalta mikä nyt on sitä osaamista tässä tapauksessa.. Aika iso osa näistä nimekkäämmistä alternative/indie -yhtyeistä haiskahtaa vahvasti ihan vain poprockille. Tosin onhan se pikkutarkka genremäärittely muodissa.\nItekin oon tätä vähän pohtinu ja kutsunu virheellisesti aika moniakin bändejä alternative rockiksi vaikka sitä ne eivät ole. Itse luokittelisin alternativeksi underground -tyylisuunnat kuten vaikka industrial, grunge, post-punk, noise rock jne... Eli mitkä eivät edusta tän hetkisiää trendejä. Eli voidaan siis sanoa vaikkapa juuri grungen edustaneen 90 -luvun alussa valtavirtaa.\nAlternative metal ei varmaan liity tähän aiheeseen mutta määritellään nyt sekin samalla. Mielestäni alternative metaliksi luokiteltavia bändejä ovat joiden lähestymistapa metallimusiikkiin on erilainen ja jotka eivät itse välttämättä koe olevansa metallibändi. Musa ei siis välttämättä ole puhdasta metalia tai yhdistelee monia muita tyylilajeja siihen.\nOn kyllä todellakin totta, että alternative rock -genren määritelmä on kärsiny todella pahan inflaation, koska nykyään kaikki valtavirta bändit just luokitellaan alternativeks. Onko se nyt sit niin "vaihtoehtoista"? :P Alternative metallissa on kyllä vähän sama juttu, koska oikeestaan juurikin tuo alternative metalkin on sitä valtavirran metallia.\nMeikän tuli hajoiltua indie-sanan käytölle Suen Herra Ylppö -haastattelussa. Pitkä pätkä, niin en tähän transkriptoi, mutta voitte käydä lukemassa virtuaalilehtenä. http://www.lehtiluukku.fi/pub?id=2613 - sivu 18.\nVaikka jutussa Ylppö sanookin, että "indie on muuttunut jokseenkin turhaksi termiksi" ja että "indierock ei ole edes mikään alalaji tai genre, vaan yksi tämän päivän rock-musiikin muoto", niin post-punk -henkiset bändit tuntuu olevan yleisin tekstin tarjoama indie-vertaus, puhutaan Joy Divisionista, Interpolista ja niin edelleen. "Indie" on kuitenkin peräisin sanasta "independent", ja sillä on viitattu suurten levy-yhtiöiden ulkopuolisiin julkaisijoihin (joita ei jollain tavalla omista Universal, EMI, Sony tai Warner). Tämän perusteella Don Johnson Big Bandin eka levy olisi indietä, samoin jopa Poets of the Fallin, omakustanne sekin!\nYleisesti olisi mukava jotenkin nähdä käsite niin, että indie olisi musiikkia, jolla yhtye ei suoraan kalastele kuuntelijoita - ainakaan radiotaajuuksia - vaan toteuttaa rehellisesti itseään. On eksentrinen. Korvaa studiohifistelyn tunnelmalla (Flaming Lips?) ja teknisen näyttävyyden "yleismuusikkoudella" (en nyt jaksa lähteä määrittelemään - Paavoharju?). Oli se sitten elektroa, kitara-basso-rummut-falsetti -pehmorokkia, pienoisorkesteri-barokkipoppia, matikkakilkutustua tai vaikka Panda Bearin ihmekollaasia.\nSuurinta osaa hyvistä "indie"-bändeistä ei edes pysty kategorisoimaan.


Lankarullatehtaasta uusiutuvaan dieseliin - punaisena lankana resurssitehokkuus | UPM.FI\nBlogi | maalis 11, 2015\nJärjestimme maaliskuun 5. päivänä juhlatilaisuuden Lappeenrannan biojalostamon taannoisen käynnistymisen kunniaksi. Presidentti Sauli Niinistö ja rouva Jenni Haukio sekä Ruotsin kuningas Kaarle XVI Kustaa ja kuningatar Silvia lisäsivät läsnäolollaan tilaisuuden arvokkuutta.\nMinulle henkilökohtaisesti vahvimman tunteen tilaisuuden arvosta toi kuitenkin tietoisuus siitä, että Saimaan rannalla tehtiin suomalaista, merkittävää teollisuushistoriaa – jälleen kerran.\nKaukaan tehtaalla on käytetty raaka-aineena suomalaista, uusiutuvaa puuta jo vuodesta 1892, jolloin paikalla aloitettiin lankarullien teollinen tuotanto koivusta sorvaamalla. Viisi vuotta myöhemmin sorvaustähteestä ryhdyttiin valmistamaan sulfiittisellua. Jo tuolloin toiminnan punaisena lankana oli raaka-aineen mahdollisimman tehokas hyödyntäminen, resurssitehokkuus.\nResurssitehokkuus on yksi Biofore-strategiamme keskeisistä sisällöistä, ja ohjaa toimintaamme vahvasti tänäänkin. Haluamme hyödyntää jokaisen puusta saatavan kuidun innovatiivisella, kestävää kehitystä edistävällä tavalla.\nTässä kehityskulussa on ollut uskomattoman antoisaa saada olla mukana: Kaukaan tehdasalueella valmistetaan nyt uusiutuvaa, vähäpäästöistä dieseliä mäntyöljystä, selluntuotannon tähteestä.\nAinutlaatuinen, UPM BioVernoksi nimetty, diesel on voittanut palkintoja jo ennen kaupallisen tuotannon käynnistymistä. UPM ei ainoastaan halua olla alansa edelläkävijä, se myös on sitä.\nMinua ilahduttaa myös, että ympäristövastuun kantamisen lisäksi meillä on innovaatiomme kautta mahdollisuus osallistua paikallisen hyvinvoinnin lisäämiseen. Uusi biojalostamo tarjoaa työpaikan 50 henkilölle, ja välillisesti sen työllistävä vaikutus kattaa 150 henkilöä.\nTunnen olevani etuoikeutettu siinä mielessä, että olen saanut mahdollisuuden seurata näköalapaikalta teollisen historiamme tapahtumien ketjun jatkumoa omassa ajassamme. Uskon vahvasti, että Biofore-strategiamme tuottaa vielä lisää ”innovaatiolenkkejä” tähän ketjuun.


HS Ilta: Yhdysvallat on suomalaistenkin maahanmuuttajien kansakunta - Kotimaa | HS.fi\nHS Ilta: Yhdysvallat on suomalaistenkin maahanmuuttajien kansakunta\nHS Ilta kertoo suomalaissiirtolaisten elämästä Yhdysvalloissa.\nSuomalaissiirtolaisista Minnesotassa Yhdysvalloissa 1910-luvulla otettu studiokuva. Kuvan takana oli teksti: "Pojat pontevat Pohjanmaan. Takana Savelan Hemppa Haapajärveltä ja Vihtori Isomäki (lippalakki), jotka olivat rautatietyömaalla. Tältä näyttävät pojat jonkin aikaa USA:ssa oltuaan." (KUVA: Museovirasto)\nJulkaistu: 21.11.2014 16:49\nPresidentti Barack Obama lupasi perjantain vastaisena yönä, että noin viisi miljoonaa paperitonta Yhdysvalloissa asuvaa ihmistä saa väliaikaisen oleskeluluvan. ”Kanssa-amerikkalaiseni, me olemme ja tulemme aina olemaan maahanmuuttajien kansakunta. Mekin olimme aikoinamme muukalaisia", hän perusteli.